Avis juridique important

|

31977L0099

Οδηγία 77/99/ΕΟΚ του Συμβουλίου της 21ης Δεκεμβρίου 1976 περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας

Επίσημη Εφημερίδα αριθ. L 026 της 31/01/1977 σ. 0085 - 0100 Φινλανδική ειδική έκδοση: Κεφάλαιο 3 τόμος 8 σ. 0056  Ελληνική ειδική έκδοση: Κεφάλαιο 03 τόμος 17 σ. 0060  Σουηδική ειδική έκδοση: Κεφάλαιο 3 τόμος 8 σ. 0056  Ισπανική ειδική έκδοση: Κεφάλαιο 03 τόμος 11 σ. 0174  Πορτογαλική ειδική έκδοση : Κεφάλαιο 03 τόμος 11 σ. 0174

ΟΔΗΓΙΑ ΤΟΥ ΣΥΜΒΟΥΛΙΟΥ της 21ης Δεκεμβρίου 1976 περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής,  τη γνώμη της Συνελεύσεως(1),  Εκτιμώντας:  ότι από της δημιουργίας κοινής οργανώσεως αγοράς, τα προϊόντα με βάση το κρέας δύνανται να διακινούνται ελεύθερα στο εσωτερικό της Κοινότητος- ότι, εν τούτοις, οι ενδοκοινοτικές συναλλαγές των προϊόντων αυτών παρεμποδίζονται από την ύπαρξη, στον τομέα  αυτό, υγειονομικών προδιαγραφών που διαφέρουν ανάλογα με τα Κράτη μέλη- ότι πρέπει, για να εξαλειφθούν, ιδίως, οι διαφορές αυτές, να αντικατασταθούν οι εθνικές αυτές προδιαγραφές από κοινές διατάξεις- ότι, για να εξασφαλισθεί η ποιότης των εν λόγω προϊόντων από υγειονομική άποψη πρέπει να χρησιμοποιούνται, στην παρασκευή τους, μόνο κρέατα νωπά τα οποία έχουν αποκτηθεί σύμφωνα με τους κοινοτικούς κανόνες που καθορίζονται από την οδηγία 64/433/ΕΟΚ του  Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων(2), όπως τροποποιήθηκε τελευταία από την οδηγία 75/379/ΕΟΚ(3), την οδηγία 75/118/ΕΟΚ του Συμβουλίου της 15ης Φεβρουαρίου 1971 περί  υγειονομικών προβλημάτων στον τομέα των συναλλαγών νωπών κρεάτων, πουλερικών(4), όπως τροποποιήθηκε τελευταία από την οδηγία 75/379/ΕΟΚ, καθώς και από την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και  προβλημάτων υγειονομικού ελέγχου κατά την εισαγωγή ζώων του βοείου και χοιρείου είδους και νωπών κρεάτων προελεύσεως τρίτων χωρών(5), όπως τροποποιήθηκε τελευταία από την οδηγία 75/379/ΕΟΚ- ότι τα προϊόντα με βάση το κρέας πρέπει να παρασκευάζονται, εναποθηκεύονται και μεταφέρονται υπό όρους που προσφέρουν κάθε εγγύηση ως προς την υγιεινή- ότι η ανάγκη εγκρίσεως για τις εγκαταστάσεις παρασκευής και μεταποιήσεως είναι τέτοιας φύσεως ώστε να  διευκολύνεται ο έλεγχος της τηρήσεως των όρων αυτών- ότι πρέπει να προβλεφθεί διαδικασία για τη ρύθμιση των διαφορών που δύνανται να προκύπτουν μεταξύ των Κρατών μελών για το βάσιμο της εγκρίσεως μιας εγκαταστάσεως παρασκευής- ότι πρέπει επί πλέον να καθιερωθεί κοινοτικός έλεγχος για την εξακρίβωση της ομοιομόρφου εφαρμογής των οριζομένων κανόνων σ' όλα τα Κράτη μέλη- ότι αρμόζει να προβλεφθεί ότι οι λεπτομέρειες των ελέγχων αυτών πρέπει να καθορίζονται σύμφωνα με κοινοτική  διαδικασία στη Μόνιμη Κτηνιατρική Επιτροπή, που έχει συσταθεί με την απόφαση του Συμβουλίου της 15ης Οκτωβρίου 1968(6)- ότι πρέπει να προβλεφθεί η δυνατότης παρεκκλίσεως από ορισμένες διατάξεις της παρούσης οδηγίας για ορισμένα προϊόντα με βάση το κρέας, τα οποία περιέχουν άλλα τρόφιμα και των οποίων το ποσοστό κρέατος που υπεισέρχεται στη σύνθεση των εν λόγω προϊόντων  είναι ελάχιστο- ότι πρέπει οι παρεκκλίσεις αυτές να παρέχονται σύμφωνα με κοινοτική διαδικασία στη Μόνιμη Κτηνιατρική Επιτροπή- ότι, όσον αφορά τις ενδοκοινοτικές συναλλαγές η έκδοση πιστοποιητικού καταλληλότητος, που συντάσσεται από την αρμόδια αρχή, αποτελεί το πλέον κατάλληλο μέσο για να διαβεβαιώσει τις αρμόδιες αρχές της χώρας προορισμού ότι μία αποστολή προϊόντων με βάση  το κρέας ανταποκρίνεται στις διατάξεις της παρούσης οδηγίας- ότι το πιστοποιητικό αυτό πρέπει να συνοδεύει την αποστολή των προϊόντων αυτών μέχρι τον τόπο προορισμού- ότι τα Κράτη μέλη πρέπει να έχουν το δικαίωμα να αρνούνται στο έδαφός τους, τη θέση σε κυκλοφορία προϊόντων με βάση το κρέας τα οποία προέρχονται από άλλο Κράτος μέλος και τα οποία θα αποδεικνύονταν ακατάλληλα για την ανθρώπινη κατανάλωση ή δεν θα  ανταποκρίνονταν στις σχετικές κοινοτικές διατάξεις- ότι, στην περίπτωση αυτή, αν λόγοι υγειονομικής φύσεως δεν αντιτίθενται και αν ο αποστολεύς ή ο εντολοδόχος του υποβάλλουν προς τούτο αίτηση, η επιστροφή των προϊόντων με βάση το κρέας πρέπει να επιτρέπεται- ότι, για να επιτραπεί στους ενδιαφερομένους να εκτιμήσουν τους λόγους στους οποίους έχει βασισθεί μία απαγόρευση ή ένας περιορισμός, πρέπει τα αίτια αυτών να γνωστοποιούνται στον αποστολέα ή τον εντολοδόχο του, καθώς και, σε ορισμένες περιπτώσεις, στις  αρμόδιες αρχές της χώρας αποστολής- ότι, πρέπει να παρέχεται στον αποστολέα, στην περίπτωση κατά την οποία θα προέκυπτε διαφωνία ως προς το βάσιμο μιας απαγορεύσεως ή περιορισμού μεταξύ αυτού και των αρχών του Κράτους μέλους προορισμού, η δυνατότης να ζητεί τη γνώμη πραγματογνώμονος- ότι, προς διευκόλυνση της εφαρμογής των σχεδιαζομένων διατάξεων, πρέπει να προβλέπεται διαδικασία η οποία να καθιερώνει στενή συνεργασία μεταξύ των Κρατών μελών και της Επιτροπής στη Μόνιμη Κτηνιατρική Επιτροπή,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία καθορίζει προδιαγραφές υγειονομικής φύσεως οι οποίες αναφέρονται στα προϊόντα με βάση το κρέας που προορίζονται στις ενδοκοινοτικές συναλλαγές.   Άρθρο 2  1. Κατά την έννοια της παρούσας οδηγίας νοούνται ως:  α) προϊόντα με βάση το κρέας: τα προϊόντα τα οποία έχουν επεξεργασθεί από ή με κρέας το οποίο έχει υποστεί επεξεργασία ώστε να εξασφαλίζει μία ορισμένη συντήρηση.  Εν τούτοις, δεν θεωρούνται ως προϊόντα με βάση το κρέας, τα κρέατα τα οποία έχουν υποβληθεί μόνο στη δια του ψύχους συντήρηση.  Η παρούσα οδηγία δεν αναφέρεται:  i) στα εκχυλίσματα κρέατος, στις κρεατόσουπες και στις σάλτσες κρέατος, καθώς και στα ομοειδή προϊόντα, άνευ τεμαχίων κρέατος- ii) στα ολόκληρα οστά, τεθραυσμένα ή λεπτοτεμαχισμένα, στους πεπτόνες κρέατος, στις ζωικές ζελατίνες, στα κρεατάλευρα, στο δέρμα χοίρου σε κόνη, στο πλάσμα του αίματος, στο αποξηραμένο αίμα, στο αποξηραμένο πλάσμα του αίματος, στις κυτταρικές πρωτεΐνες,  στα εκχυλίσματα των οστών και στα ομοειδή προϊόντα- iii) στα τετηγμένα λίπη που προέρχονται από τους ιστούς των ζώων- iv) στους στομάχους, στις ουροδόχους κύστεις και στα έντερα που έχουν καθαρισθεί, λευκανθεί, αλατισθεί ή αποξηρανθεί- β) κρέατα: τα κρέατα που αναφέρονται:  - στο άρθρο 1 της οδηγίας 64/433/ΕΟΚ,  - στο άρθρο 1 της οδηγίας 71/118/ΕΟΚ,  - στο άρθρο 2 της οδηγίας 72/462/ΕΟΚ- γ) νωπά κρέατα: τα νωπά κρέατα που αναφέρονται αντίστοιχα στο άρθρο 1 των οδηγιών 64/433/ΕΟΚ και 71/118/ΕΟΚ και στο άρθρο 2 της οδηγίας 72/462/ΕΟΚ- δ) επεξεργασία: η θέρμανση, η αλάτιση ή η αποξήρανση των νωπών κρεάτων, συνδυαζόμενα ή μη με άλλα τρόφιμα ή συνδυασμός των διαφόρων αυτών μεθόδων- ε) πλήρης επεξεργασία: επεξεργασία της οποίας τα αποτελέσματα αρκούν για να εξασφαλίσουν τη μεταγενέστερη καταλληλότητα των προϊόντων υπό κανονικές συνθήκες θερμοκρασίας περιβάλλοντος- στ) μη πλήρης επεξεργασία: επεξεργασία που δεν ανταποκρίνεται στις απαιτήσεις οι οποίες προβλέπονται για την πλήρη επεξεργασία στο παράρτημα Α, κεφάλαιο V, σημείο 27- ζ) θέρμανση: χρήση της ξηράς ή υγρής θερμότητος- η) αλάτιση: χρήση του μαγειρικού άλατος (NaCl)- θ) αποξήρανση: φυσική ή τεχνητή μείωση της ποσότητος του ύδατος- ι) χώρα αποστολής: το Κράτος μέλος από το οποίο τα προϊόντα με βάση το κρέας αποστέλλονται σε άλλο Κράτος μέλος- ια) χώρα προορισμού: το Κράτος μέλος στο οποίο αποστέλλονται τα προϊόντα με βάση το κρέας που προέρχονται από Κράτος μέλος- ιβ) παρτίς: η ποσότης προϊόντος με βάση το κρέας που καλύπτεται από το αυτό πιστοποιητικό καταλληλότητος- ιγ) πρώτη συσκευασία: η εργασία που αποβλέπει στην εξασφάλιση της προστασίας των προϊόντων με βάση το κρέας με τη χρησιμοποίηση πρώτου καλύμματος ή πρώτου περιέκτου σε άμεση επαφή με το αναφερόμενο προϊόν, καθώς και αυτό το ίδιο πρώτο κάλυμμα ή αυτός ο  ίδιος πρώτος περιέκτης- ιδ) δευτέρα συσκευασία: η εργασία που συνίσταται στην τοποθέτηση εντός δευτέρου περιέκτου ενός ή περισσοτέρων προϊόντων με βάση το κρέας συσκευασμένων ή μη καθώς και αυτός ο ίδιος ο περιέκτης.  2. Μέχρι της θεσπίσεως, κατόπιν προτάσεως υποβαλλομένης σύμφωνα με το άρθρο 9 παράγραφος 2, των διατάξεων που αφορούν τα κρέατα τα οποία έχουν υποστεί επεξεργασία στην οποία δεν περιλαμβάνεται η θέρμανση, η αλάτιση ή η αποξήρανση ή τα οποία έχουν  υποστεί επεξεργασία που δεν ανταποκρίνεται στους όρους του παραρτήματος Α κεφάλαιο V σημείο 26, στα κρέατα αυτά εφαρμόζονται οι οδηγίες που αναφέρονται στην παράγραφο 1 υπό β).   Άρθρο 3  1. Κάθε Κράτος μέλος μεριμνά ώστε να αποστέλλονται από το έδαφός του προς το έδαφος άλλου Κράτους μέλους μόνο προϊόντα με βάση το κρέας που ανταποκρίνονται στους ακόλουθους γενικούς όρους:  1. πρέπει να έχουν παρασκευασθεί σε εγκατάσταση εγκεκριμένη και ελεγμένη σύμφωνα με το άρθρο 6- 2. πρέπει να έχουν παρασκευασθεί, εναποθηκευθεί και μεταφερθεί, σύμφωνα με το παράρτημα Α- 3. πρέπει να έχουν παρασκευασθεί από:  α) νωπά κρέατα τα οποία καθορίζονται στο άρθρο 2 παράγραφος 1, υπό γ), εξυπακουομένου ότι τα νωπά αυτά κρέατα δύνανται να προέρχονται:  i) σύμφωνα με την οδηγία 64/433/ΕΟΚ, από το Κράτος μέλος στο οποίο έχει πραγματοποιηθεί η παρασκευή ή από οποιοδήποτε άλλο Κράτος μέλος,  ii) σύμφωνα με την οδηγία 72/462/ΕOΚ, από τρίτη χώρα, είτε απ' ευθείας, είτε δια μέσου άλλου Κράτους μέλους,  iii) σύμφωνα με το άρθρο 15 της οδηγίας 71/118/ΕΟΚ, από τρίτη χώρα, εφ' όσον:  - τα προϊόντα που ελήφθησαν από τα κρέατα αυτά ανταποκρίνονται στις απαιτήσεις της παρούσης οδηγίας,  - τα προϊόντα αυτά δεν αποτελούν αντικείμενο της σημάνσεως καταλληλότητος, η οποία προβλέπεται στο παράρτημα Α, κεφάλαιο VII,  - οι ενδοκοινοτικές συναλλαγές των προϊόντων αυτών συνεχίζουν να υπόκεινται στις εθνικές διατάξεις κάθε Κράτους μέλους- β) από προϊόν με βάση το κρέας, εφ' όσον το τελευταίο αυτό ανταποκρίνεται στις απαιτήσεις της παρούσης οδηγίας- 4. πρέπει να έχουν παρασκευασθεί δια θερμάνσεως, αλατίσεως ή αποξηράνσεως, των μεθόδων αυτών δυναμένων να συνδυάζονται με την κάπνιση ή την ωρίμανση, κατά περίπτωση σε ιδιαίτερες μικροκλιματικές συνθήκες και να έχουν ενωθεί, ιδιαιτέρως, με ορισμένα  υποβοηθητικά της αλατίσεως, στα πλαίσια της τηρήσεως του άρθρου 12. Δύναται επίσης να ενωθούν με άλλα τρόφιμα ή αρτύματα- 5. πρέπει να έχουν παρασκευασθεί από νωπά κρέατα που ανταποκρίνονται στους όρους του παραρτήματος Α κεφάλαιο III- 6. πρέπει, σύμφωνα με το παράρτημα Α κεφάλαιο IV, να έχουν υποβληθεί σε επιθεώρηση που διενεργείται από αρμόδια αρχή, με τη δυνατότητα ο έλεγχος αυτός, όσον αφορά τις αποκλειστικά υλικές εργασίες και σύμφωνα με τους τρόπους που θα καθορίζονται, εφ' όσον  παρίσταται ανάγκη κατά τη διαδικασία που προβλέπεται στο άρθρο 18, να διενεργείται με τη βοήθεια ειδικά εκπαιδευμένων για το σκοπό αυτό- 7. πρέπει να πληρούν τους κανόνες που προβλέπονται στο παράρτημα Α, κεφάλαιο V- 8. εφ' όσον υπάρχει πρώτη ή δευτέρα συσκευασία, αυτά πρέπει να συσκευάζονται σύμφωνα με το παράρτημα Α, κεφάλαιο VI- 9. πρέπει να καθίστανται αντικείμενο σημάνσεως καταλληλότητος, σύμφωνα με το παράρτημα Α, κεφάλαιο VII- 10. πρέπει, σύμφωνα με το παράρτημα Α, κεφάλαιο VII, κατά τη διάρκεια της μεταφοράς τους προς τη χώρα προορισμού, να συνοδεύονται από πιστοποιητικό καταλληλότητος- 11. πρέπει να εναποθηκεύονται και μεταφέρονται προς τη χώρα προορισμού υπό ικανοποιητικούς υγειονομικούς όρους, σύμφωνα με το παράρτημα Α, κεφάλαιο IX.  2. Τα προϊόντα με βάση το κρέας δεν δύνανται να έχουν υποβληθεί σε ιονίζουσες ακτινοβολίες, εκτός αν δικαιολογείται από ιατρικούς λόγους και η ένδειξη της εργασίας αυτής να σημειούται σαφώς επί του προϊόντος και επί του πιστοποιητικού καταλληλότητος.   Άρθρο 4  1. Τα προϊόντα με βάση το κρέας που έχουν υποστεί πλήρη επεξεργασία, σύμφωνα με το παράρτημα Α, κεφάλαιο V, σημείο 27, δύνανται να εναποθηκεύονται και μεταφέρονται υπό φυσιολογικές συνθήκες θερμοκρασίας περιβάλλοντος.  Τα προϊόντα τα οποία έχουν υποβληθεί σε φυσική ζύμωση και σε ωρίμανση μακράς διαρκείας θεωρούνται ότι έχουν υποστεί πλήρη επεξεργασία, μέχρις ότου το Συμβούλιο, ομόφωνα προτάσει της Επιτροπής, προσαρμόσει τις παραμέτρους που αναφέρονται στο παράρτημα Α,  κεφάλαιο V, σημείο 27, υπό β).  2. Για τα προϊόντα με βάση το κρέας που έχουν υποστεί μια πλήρη επεξεργασία, ο παραγωγός πρέπει για λόγους ελέγχου, ν' αναγράφει κατά τρόπο ορατό και ευανάγνωστο, επί της συσκευασίας του προϊόντος, τη θερμοκρασία υπό την οποία το προϊόν πρέπει να  μεταφέρεται και εναποθηκεύεται και τη χρονική διάρκεια κατά την οποία δύναται να εξασφαλίζεται η συντήρησή του κατ' αυτό τον τρόπο.  3. Αν είναι αναγκαίο, σύμφωνα με τη διαδικασία που προβλέπεται στο άρθρο 18, δύναται να γίνει παρέκκλιση από την παράγραφο 2 για ορισμένα προϊόντα με βάση το κρέας που δεν ανταποκρίνονται στους κανόνες οι οποίοι προβλέπονται στο παράρτημα Α κεφάλαιο V,  σημείο 27, υπό ορισμένους όρους των οποίων ο έλεγχος εξασφαλίζεται από την αρμοδία αρχή.   Άρθρο 5  Τα άρθρα 3 και 4 δεν εφαρμόζονται στα προϊόντα με βάση το κρέας τα οποία εισάγονται με την έγκριση της χώρας προορισμού για χρήσεις άλλες από εκείνη της ανθρώπινης καταναλώσεως- στην περίπτωση αυτή, η χώρα προορισμού μεριμνά ώστε τα προϊόντα  αυτά να μη χρησιμοποιούνται για άλλους σκοπούς από αυτούς για τους οποίους έχουν αποσταλεί στη χώρα αυτή.   Άρθρο 6  1. Κάθε Κράτος μέλος καταρτίζει κατάλογο των εγκαταστάσεων που ενέκρινε και στις οποίες έδωσε αριθμό κτηνιατρικής εγκρίσεως. Το Κράτος μέλος ανακοινώνει τον πίνακα αυτό στα άλλα Κράτη μέλη και στην Επιτροπή.  Η Επιτροπή καταρτίζει κατάλογο με τις εγκεκριμένες εγκαταστάσεις και δημοσιεύει αυτόν στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 8, Κράτος μέλος εγκρίνει μία εγκατάσταση μόνο αν εξασφαλίζεται η τήρηση της παρούσας οδηγίας.  Το Κράτος μέλος ανακαλεί την έγκριση αν δεν τηρούνται πλέον οι όροι αυτής.  Αν ένας έλεγχος είχε διενεργηθεί σύμφωνα με το άρθρο 7, το εν λόγω Κράτος μέλος λαμβάνει υπόψη τα αποτελέσματα που προκύπτουν από αυτόν.  Η ανάκληση της εγκρίσεως ανακοινώνεται στα άλλα Κράτη μέλη και στην Επιτροπή.  2. Η επιθεώρηση των εγκεκριμένων εγκαταστάσεων πραγματοποιείται υπό την ευθύνη της αρμοδίας αρχής και δύναται να διενεργείται, όσον αφορά τις καθαρά τεχνικές δραστηριότητες, με τη βοήθεια προσωπικού ειδικά εκπαιδευμένου προς το σκοπό αυτό.  Οι λεπτομέρειες της βοηθείας αυτής καθορίζονται σύμφωνα με την διαδικασία που προβλέπεται στο άρθρο 18.  3. Αν Κράτος μέλος κρίνει ότι σε μία εγκατάσταση άλλου Κράτους μέλους, οι όροι εγκρίσεως δεν έχουν τηρηθεί ή δεν τηρούνται πλέον, πληροφορεί περί τούτου την Επιτροπή καθώς και την κεντρική αρμοδία αρχή αυτού του άλλου Κράτους μέλους.  4. Στην περίπτωση που προβλέπεται στην παράγραφο 3, η Επιτροπή προσφεύγει αμέσως στη διαδικασία η οποία προβλέπεται στο άρθρο 7.  Αν τα συμπεράσματα της πραγματογνωμοσύνης το δικαιολογούν, δύναται να επιτρέπεται στα Κράτη μέλη, σύμφωνα με τη διαδικασία που προβλέπεται στο άρθρο 19, να αρνούνται την εισαγωγή στο έδαφός τους προϊόντων με βάση το κρέας που προέρχονται από την εν λόγω  εγκατάσταση.  Η άδεια αυτή δύναται να ανακαλείται σύμφωνα με τη διαδικασία που προβλέπεται στο άρθρο 19, αν τα συμπεράσματα νέας πραγματογνωμοσύνης που διενεργείται σύμφωνα με το άρθρο 7 το δικαιολογούν.   Άρθρο 7  Πραγματογνώμονες των Κρατών μελών και της Επιτροπής ελέγχουν τακτικά, επιτόπου, αν οι εγκεκριμένες εγκαταστάσεις πληρούν ουσιαστικά τις διατάξεις της παρούσης οδηγίας και ιδίως τις διατάξεις του παραρτήματος Α, κεφάλαιο I και II.  Οι πραγματογνώμονες υποβάλλουν στην Επιτροπή έκθεση περί των αποτελεσμάτων των διενεργουμένων ελέγχων.  Το Κράτος μέλος που στο έδαφός του διενεργείται έλεγχος παρέχει κάθε αναγκαία βοήθεια στους πραγματογνώμονες για την εκπλήρωση της αποστολής τους.  Οι πραγματογνώμονες των Κρατών μελών, που αναλαμβάνουν τη διενέργεια των ελέγχων, ορίζονται από την Επιτροπή κατόπιν προτάσεως των Κρατών μελών. Πρέπει να έχουν διαφορετική εθνικότητα από εκείνη του Κράτους μέλους εντός του οποίου διενεργείται ο έλεγχος  και, στην περίπτωση που προβλέπεται στο άρθρο 6 παράγραφοι 3 και 4, διαφορετική από εκείνη των Κρατών μελών που έχουν τη διαφορά.  Οι έλεγχοι διενεργούνται για λογαριασμό της Κοινότητος η οποία επιβαρύνεται με τις αντίστοιχες δαπάνες.  Η περιοδικότης και οι μέθοδοι των ελέγχων αυτών καθορίζονται σύμφωνα με τη διαδικασία που προβλέπεται στο άρθρο 18.   Άρθρο 8  1. Κατά παρέκκλιση των όρων που καθορίζονται στο άρθρο 3, δύναται να αποφασίζεται, σύμφωνα με τη διαδικασία που προβλέπεται στο άρθρο 18, ότι ορισμένες διατάξεις της παρούσης οδηγίας δεν εφαρμόζονται σε ορισμένα προϊόντα τα οποία περιέχουν άλλα  τρόφιμα και των οποίων το ποσοστό σε κρέας ή σε προϊόν με βάση το κρέας είναι ελάχιστο.  Οι παρεκκλίσεις αυτές δύνανται να αφορούν μόνο:  α) στους όρους εγκρίσεως των εγκαταστάσεων, όπως προβλέπονται στο παράρτημα Α κεφάλαιο I- β) τους όρους επιθεωρήσεως που περιγράφονται στο παράρτημα Α, κεφάλαιο IV και V- γ) τις απαιτήσεις που αφορούν τη σήμανση και το πιστοποιητικό καταλληλότητος που απαιτούνται κατά τους όρους του άρθρου 3 παράγραφος 1 σημεία 9 και 10.  Για να δοθούν παρεκκλίσεις τέτοιες όπως οι προβλεπόμενες στο παρόν άρθρο, λαμβάνεται υπόψη συγχρόνως η φύση και η σύνθεση του προϊόντος.  Παρά τις διατάξεις του παρόντος άρθρου, τα Κράτη μέλη μεριμνούν ώστε όλα τα προϊόντα με βάση το κρέας που προορίζονται για τις ενδοκοινοτικές συναλλαγές να είναι προϊόντα υγιή παρασκευαζόμενα από νωπά κρέατα ή από προϊόντα με βάση το κρέας κατά την  έννοια της παρούσης οδηγίας.  2. Η παράγραφος 1, πρώτο εδάφιο, εφαρμόζεται για πρώτη φορά προ της ημερομηνίας θέσεως σε εφαρμογή της παρούσης οδηγίας.   Άρθρο 9  1. Το Συμβούλιο, κατόπιν προτάσεως της Επιτροπής, καθορίζει για πρώτη φορά προ της θέσεως σ' εφαρμογή της παρούσης οδηγίας τις διατάξεις που εφαρμόζονται στα νωπά κρέατα που τεμαχίζονται υπό μορφή χονδροκομμένου ή λεπτοτεμαχισμένου μιττωτού ή  τεμαχισμένα κατ' ανάλογο τρόπο, στα οποία προστίθενται άλλα τρόφιμα και αρτύματα.  Μέχρι της ενάρξεως ισχύος των θεσπιζομένων με τον τρόπο αυτό διατάξεων, τα κρέατα αυτά συνεχίζουν να υπόκεινται στις εθνικές νομοθεσίες.  2. Η Επιτροπή υποβάλλει στο Συμβούλιο, προ της θέσεως σ'εφαρμογή της παρούσης οδηγίας, πρόταση με σκοπό τη ρύθμιση της περιπτώσεως των προϊόντων τα οποία δεν έχουν υποβληθεί σε επεξεργασία και τα οποία ως εκ τούτου δεν ανταποκρίνονται στις απαιτήσεις  του παραρτήματος Α κεφάλαιο V σημείο 26.   Άρθρο 10  Οι απαραίτητες μέθοδοι για τον έλεγχο της τηρήσεως των κανόνων που προβλέπονται στο παράρτημα Α κεφάλαιο V σημείο 26 και 27 καθώς και οι προς αποδοχή ανοχές για τους κανόνες αυτούς καθορίζονται έξι μήνες προ της ημερομηνίας θέσεως σ' εφαρμογή  της παρούσης οδηγίας, σύμφωνα με τη διαδικασία που προβλέπεται στο άρθρο 18.  Οι μέθοδοι, οι κανόνες και οι ανοχές αυτές δύνανται, σε δεδομένη περίπτωση, να τροποποιούνται ή να ανανεώνονται, σύμφωνα με την αυτή διαδικασία.   Άρθρο 11  1. Με την επιφύλαξη των δικαιωμάτων που προκύπτουν από τα άρθρα 6 και 7, το Κράτος μέλος στο έδαφος του οποίου έχει διαπιστωθεί κατά την υγειονομική επιθεώρηση:  α) ότι τα προϊόντα με βάση το κρέας που προέρχονται από το άλλο Κράτος μέλος είναι ακατάλληλα για την ανθρώπινη κατανάλωση, απαγορεύει τη θέση σε κυκλοφορία των προϊόντων αυτών στο έδαφός του- β) ότι το άρθρο 3 δεν έχει τηρηθεί, δύναται να αποφασίσει μία τέτοια απαγόρευση.  2. Οι αποφάσεις που λαμβάνονται δυνάμει της παραγράφου 1 πρέπει να επιτρέπουν, κατόπιν αιτήσεως του αποστολέως ή του εντολοδόχου του, την επανεξαγωγή των προϊόντων με βάση το κρέας εφ' όσον δεν αντιτίθενται λόγοι υγειονομικής φύσεως. Σε κάθε περίπτωση,  μέτρα ασφαλείας λαμβάνονται για την αποφυγή καταχρηστικής χρήσεως των προϊόντων αυτών.  Αν η επανεξαγωγή είναι αδύνατη πρέπει να καταστρέφονται στο έδαφος του Κράτους μέλους όπου έχουν διενεργηθεί οι έλεγχοι.  Κατά παρέκκλιση της διατάξεως αυτής και κατόπιν αιτήσεως του εισαγωγέως ή του εντολοδόχου του, το Κράτος μέλος που διενεργεί τους ελέγχους υγιεινής και καταλληλότητος δύναται να επιτρέπει την εισαγωγή τους για άλλες χρήσεις από εκείνη της ανθρώπινης  καταναλώσεως, εφ'όσον δεν υφίσταται κίνδυνος για τους ανθρώπους ή τα ζώα. Αυτά τα προϊόντα με βάση το κρέας δεν δύνανται να εγκαταλείπουν το έδαφος αυτού του Κράτους μέλους το οποίο πρέπει να ελέγχει τον προορισμό τους.  Οι αποφάσεις αυτές πρέπει να ανακοινώνονται στον εξαγωγέα ή τον εντολοδόχο του μετ' αναγραφής των αιτίων. Όταν υποβληθεί η αίτηση, οι αιτιολογημένες αυτές αποφάσεις πρέπει αμέσως να ανακοινώνονται εγγράφως, μετ' αναγραφής των ενδίκων μέσων που  προβλέπονται από την ισχύουσα νομοθεσία, καθώς και των τύπων και των προθεσμιών εντός των οποίων ασκούνται.  3. Όταν οι αποφάσεις αυτές βασίζονται επί της διαπιστώσεως μεταδοτικής ασθενείας, επικίνδυνης για την ανθρώπινη υγεία, αλλοιώσεως ή σοβαρής παραλείψεως των διατάξεων της παρούσης οδηγίας, ανακοινώνονται επίσης, αμέσως και μετ' αναγραφής των αιτίων, στην  αρμοδία κεντρική αρχή της χώρας αποστολής και στην Επιτροπή.   Άρθρο 12  Με την επιφύλαξη της ισχύουσας κοινοτικής νομοθεσίας που αφορά στα προσθετικά που δύναται να χρησιμοποιούνται στα τρόφιμα, η χρήση των προσθετικών στα προϊόντα με βάση το κρέας και οι τρόποι της χρήσεως αυτής συνεχίζουν να διέπονται από το  εθνικό δίκαιο μέχρι της ενάρξεως ισχύος των επί του θέματος κοινοτικών διατάξεων.   Άρθρο 13  Το Συμβούλιο, ομόφωνα κατόπιν προτάσεως της Επιτροπής, καθορίζει, πριν από την 31η Δεκεμβρίου 1978, τις προς τήρηση θερμοκρασίες κατά τη διάρκεια των εργασιών τεμαχισμού και πρώτης συσκευασίας, όπως αυτή προβλέπεται στο παράρτημα Α, κεφάλαιο  II σημείο 9 και με την επιφύλαξη του παραρτήματος Α κεφάλαιο III σημείο 20.   Άρθρο 14  1. Το Συμβούλιο, κατόπιν προτάσεως της Επιτροπής, αποφασίζει ομόφωνα μία κοινοτική ρύθμιση περί των μεθόδων διαπιστώσεως των τριχινών και των περιπτώσεων κατά τις οποίες δεν είναι αναγκαία τέτοια διαπίστωση.  2. Μέχρι της ενάρξεως ισχύος της ρυθμίσεως αυτής, οι διατάξεις των Κρατών μελών που αποσκοπούν στην αποκάλυψη της υπάρξεως τριχινών στα προϊόντα με βάση το κρέας που περιέχουν χοίρειο κρέας συνεχίζουν να εφαρμόζονται.  3. Τα χοίρεια κρέατα στα οποία έχουν διαπιστωθεί τριχίναι δεν πρέπει να χρησιμοποιούνται για την παρασκευή προϊόντων με βάση το κρέας τα οποία προορίζονται στις ενδοκοινοτικές συναλλαγές.   Άρθρο 15  1. Δεν θίγονται από την παρούσα οδηγία, τα ένδικα μέσα τα οποία επιτρέπονται από την ισχύουσα στα Κράτη μέλη νομοθεσία κατά των αποφάσεων των αρμοδίων αρχών που προβλέπονται στην παρούσα οδηγία.  2. Κάθε Κράτος μέλος χορηγεί στους αποστολείς των οποίων τα προϊόντα με βάση το κρέας δεν δύνανται να τεθούν σε κυκλοφορία, σύμφωνα με το άρθρο 11 παράγραφος 1, το δικαίωμα να έχουν τη γνώμη ενός πραγματογνώμονος. Κάθε Κράτος μέλος ενεργεί κατά τρόπο  ώστε οι πραγματογνώμονες πριν οι αρμόδιες αρχές λάβουν άλλα μέτρα, όπως η καταστροφή των κρεάτων, να έχουν τη δυνατότητα να διαπιστώνουν αν έχουν τηρηθεί οι όροι του άρθρου 11 παράγραφος 1.  Ο πραγματογνώμων πρέπει να έχει την εθνικότητα ενός από τα Κράτη μέλη εκτός της χώρας αποστολής ή της χώρας προορισμού.  Η Επιτροπή καταρτίζει, κατόπιν προτάσεως των Κρατών μελών, τον πίνακα των πραγματογνωμόνων οι οποίοι θα δύνανται να αναλάβουν τη διενέργεια πραγματογνωμοσύνης. Καθορίζει, κατόπιν διαβουλεύσεως των Κρατών μελών, τους γενικούς τρόπους εφαρμογής, ιδίως ως  προς την διαδικασία που πρέπει να ακολουθείται κατά τη διατύπωση των γνωμών αυτών.   Άρθρο 16  Οι διατάξεις των Κρατών μελών στον τομέα των υγειονομικών μέτρων περί των συναλλαγών προϊόντων με βάση το κρέας συνεχίζουν να εφαρμόζονται μέχρι της ενάρξεως ισχύος των επί του θέματος κοινοτικών διατάξεων.   Άρθρο 17  Μέχρι της εφαρμογής των κοινοτικών διατάξεων περί των εισαγωγών προϊόντων με βάση το κρέας προελεύσεως τρίτων χωρών, τα Κράτη μέλη εφαρμόζουν στις εισαγωγές αυτές διατάξεις τουλάχιστον ισοδύναμες με εκείνες που προκύπτουν από την παρούσα  οδηγία.   Άρθρο 18  1. Στην περίπτωση κατά την οποία γίνεται αναφορά στη διαδικασία που καθορίζεται στο παρόν άρθρο, η Μόνιμη Κτηνιατρική Επιτροπή η οποία έχει συσταθεί με την απόφαση του Συμβουλίου της 15ης Οκτωβρίου 1968, καλουμένη στο εξής η "επιτροπή",  συγκαλείται αμέσως από τον πρόεδρό της, είτε με δική του πρωτοβουλία, είτε κατόπιν αιτήσεως Κράτους μέλους.  2. Στην επιτροπή, οι ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.  3. Ο αντιπρόσωπος της Επιτροπής υποβάλλει σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για τα μέτρα αυτά εντός προθεσμίας την οποία ο πρόεδρος δύναται να καθορίζει σε συνάρτηση με τον επείγοντα χαρακτήρα των υποβληθέντων  προς εξέταση υπ'αυτής θεμάτων. Αποφασίζει με πλειοψηφία τεσσαράκοντα μιας ψήφων.  4. Η Επιτροπή θεσπίζει τα μέτρα και τα θέτει αμέσως σ' εφαρμογή, εφ'όσον είναι σύμφωνα με τη γνώμη της επιτροπής. Αν δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει αμέσως στο Συμβούλιο πρόταση, σχετική με τα μέτρα  που πρέπει να ληφθούν. Το Συμβούλιο θεσπίζει τα μέτρα με ειδική πλειοψηφία.  Αν κατά τη λήξη προθεσμίας τριών μηνών, από της ημερομηνίας κατά την οποία έχει συγκληθεί, το Συμβούλιο δεν έχει θεσπίσει μέτρα, η Επιτροπή αποφασίζει τα προταθέντα μέτρα και τα θέτει αμέσως σ'εφαρμογή εκτός της περιπτώσεως κατά την οποία το Συμβούλιο  έχει αποφανθεί με απλή πλειοψηφία κατά των εν λόγω μέτρων.   Άρθρο 19  1. Στην περίπτωση κατά την οποία γίνεται αναφορά στη διαδικασία που ορίζεται στο παρόν άρθρο, η επιτροπή συγκαλείται αμελλητί από τον πρόεδρό της είτε με δική του πρωτοβουλία, είτε κατόπιν αιτήσεως Κράτους μέλους.  2. Στην επιτροπή οι ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.  3. Ο αντιπρόσωπος της Επιτροπής υποβάλλει σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για τα μέτρα αυτά εντός προθεσμίας δύο ημερών. Αποφασίζει με πλειοψηφία τεσσαράκοντα μιας ψήφων.  4. Η Επιτροπή θεσπίζει τα μέτρα και τα θέτει αμέσως σ' εφαρμογή εφ' όσον είναι σύμφωνα με τη γνώμη της επιτροπής. Αν δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει αμέσως στο Συμβούλιο πρόταση σχετική με τα μέτρα που  πρέπει να ληφθούν. Το Συμβούλιο θεσπίζει τα μέτρα με ειδική πλειοψηφία.  Αν, κατά τη λήξη προθεσμίας δεκαπέντε ημερών, από της ημερομηνίας κατά την οποία έχει συγκληθεί, το Συμβούλιο δεν έχει θεσπίσει μέτρα, η Επιτροπή θεσπίζει τα προτεινόμενα μέτρα και τα θέτει αμέσως σ' εφαρμογή, εκτός της περιπτώσεως κατά την οποία το  Συμβούλιο έχει αποφασίσει με απλή πλειοψηφία κατά των εν λόγω μέτρων.   Άρθρο 20  Το Συμβούλιο, προτάσει της Επιτροπής που θα υποβάλλει προ της 1ης Ιουλίου 1977, θεσπίζει προ της 31ης Δεκεμβρίου 1977 τις διατάξεις που καθορίζουν την ιδιότητα των ατόμων που είναι αρμόδια να ασκούν τα καθήκοντα ελέγχου και επιθεωρήσεως που  προβλέπονται στο άρθρο 3 παράγραφος 1 σημείο 6, στο άρθρο 4 παράγραφος 3 και στο άρθρο 6 παράγραφος 2 καθώς και στο παράρτημα Α, κεφάλαιο II,IV,V,VII και VIII.   Άρθρο 21  Τα άρθρα 18 έως 19 εφαρμόζονται μέχρι την 21η Ιουνίου 1981.   Άρθρο 22  Τα Κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία κατά την ημερομηνία της 1ης Ιουλίου 1979.  Εν τούτοις, για τα Κράτη μέλη τα οποία δεν απαιτούν κατά την ημερομηνία της υιοθετήσεως της παρούσης οδηγίας ετησία ιατρική εξέταση, κατ' εφαρμογή της υπαρχούσης κτηνιατρικής νομοθεσίας, η ιατρική εξέταση που προβλέπεται στο παράρτημα Α, κεφάλαιο II,  σημείο 17 είναι υποχρεωτική μόνο από 15ηςΦεβρουαρίου 1980, εκτός αν το Συμβούλιο, κατόπιν προτάσεως της Επιτροπής, αποφασίσει, προ της 31ης Δεκεμβρίου 1979, να μεταβάλει την ημερομηνία αυτή εν όψει της εκθέσεως που θα του υποβάλει η Επιτροπή.   Άρθρο 23  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 21 Δεκεμβρίου 1976.  Για το Συμβούλιο Ο Πρόεδρος A.P.L.M.M. van der STEE'  (1) ΕΕ αριθ. Α 114 της 11.1.1971, σ. 40.  (2) ΕΕ αριθ. 121 της 29.7.1964, σ. 2012/64.  (3) ΕΕ αριθ. Ν 172 της 3.7.1975, σ. 17.  (4) ΕΕ αριθ. Ν 55 της 8.3.1971, σ. 23.  (5) ΕΕ αριθ. Ν 302 της 31.12.1972, σ. 28.  (6) ΕΕ αριθ. Ν 225 της 18.10.1968, σ. 23.      ΠΑΡΑΡΤΗΜΑ Α   ΚΕΦΑΛΑΙΟ I ΟΡΟΙ ΕΓΚΡΙΣΕΩΣ ΤΩΝ ΕΓΚΑΤΑΣΤΑΣΕΩΝ ΜΕΤΑΠΟΙΗΣΕΩΣ ΠΡΟΪΟΝΤΩΝ ΜΕ ΒΑΣΗ ΤΟ ΚΡΕΑΣ  1. Οι εγκαταστάσεις πρέπει, σ' όλη τη διάρκεια ισχύος της εγκρίσεως να περιλαμβάνουν τουλάχιστον:  α) χώρους καταλλήλους, αρκετά ευρείς για τη χωριστή εναποθήκευση:  i) υπό ψύξη:  - νωπών κρεάτων κατά την έννοια του άρθρου 2 παράγραφος 1, υπό γ),  - κρεάτων διαφορετικών από εκείνα που αναφέρονται στο άρθρο 2, παράγραφος 1, υπό γ)- ii) στη θερμοκρασία του περιβάλλοντος ή, κατά περίπτωση, υπό ψύξη:  - προϊόντων με βάση το κρέας που ανταποκρίνονται στις απαιτήσεις της οδηγίας,  - άλλων προϊόντων που παρασκευάζονται εν όλω ή εν μέρει από κρέατα- β) διαρρυθμίσεις τέτοιες που να επιτρέπουν σε οποιαδήποτε στιγμή και με αποτελεσματικό τρόπο την πραγματοποίηση των εργασιών κτηνιατρικής επιθεωρήσεως και ελέγχου που περιγράφονται στην οδηγία- γ) πλησίον των αιθουσών μεταποιήσεως, χώρο καλώς διαρρυθμισμένο, που κλειδώνει, στην αποκλειστική διάθεση της αρμοδίας αρχής- δ) κατάλληλο και αρκετά ευρύ χώρο στον οποίο διενεργείται η παρασκευή των προϊόντων με βάση το κρέας- ε) χώρο που κλειδώνει για την εναποθήκευση ορισμένων συστατικών όπως τα αρτύματα- στ) εγκατάσταση που εξασφαλίζει τον εφοδιασμό σε ύδωρ αποκλειστικώς πόσιμο, υπό πίεση και σε επαρκή ποσότητα. Εν τούτοις κατ' εξαίρεση, επιτρέπεται μία εγκατάσταση παροχής ποσίμου ύδατος για την παραγωγή ατμού, για την κατάσβεση των πυρκαγιών και την  ψύξη των ψυκτικών μηχανών, με την επιφύλαξη ότι οι σωληνώσεις που τοποθετούνται γι' αυτό το σκοπό δεν επιτρέπουν τη χρήση του ύδατος αυτού γι' άλλους σκοπούς.  Στην περίπτωση αυτή, οι σωληνώσεις του μη ποσίμου ύδατος πρέπει να είναι διαφορετικές από εκείνες που χρησιμοποιούνται για το πόσιμο ύδωρ και δεν πρέπει να διέρχονται από τους χώρους εργασίας και εναποθηκεύσεως των νωπών κρεάτων ή των προϊόντων με βάση  το κρέας.  Εν τούτοις, επί πέντε έτη από της ημερομηνίας θέσεως σ' εφαρμογή της οδηγίας η διέλευση των σωληνώσεων του μη ποσίμου ύδατος από χώρους στους οποίους ευρίσκονται τα κρέατα και τα προϊόντα με βάση το κρέας δύναται να επιτρέπεται, κατ' εξαίρεση, στις  εγκαταστάσεις που ασκούν τη δραστηριότητά τους προ της υιοθετήσεως της οδηγίας, με την επιφύλαξη ότι τα τμήματα των σωληνώσεων αυτών που διέρχονται από τους εν λόγω χώρους στερούνται σημείων υδροληψίας- ζ) εγκατάσταση που παρέχει επαρκή ποσότητα θερμού ποσίμου ύδατος υπό πίεση- η) σύστημα αποχετεύσεως που ανταποκρίνεται στις απαιτήσεις της υγιεινής- θ) ικανό αριθμό βεστιαρίων, νιπτήρων και ντους καθώς και W.C. μετά καταιονισμού ύδατος, των τελευταίων μη δυναμένων να επικοινωνούν απ' ευθείας με τους χώρους εργασίας- οι νιπτήρες πρέπει να είναι εφοδιασμένοι με θερμό και ψυχρό τρεχούμενο ύδωρ ή με  ύδωρ αναμιγνυόμενο σε κατάλληλη θερμοκρασία που λαμβάνεται από αναμείκτη κρουνό με συσκευές καθαρισμού και απολυμάνσεως των χειρών, καθώς και με χειρόμακτρα μιας χρήσεως- νιπτήρες πρέπει να είναι τοποθετημένοι πλησίον των W.C., πρέπει να έχουν κρουνούς  οι οποίοι δεν δύνανται να χρησιμοποιούνται με τα χέρια- ι) εξοπλισμό που ανταποκρίνεται στις απαιτήσεις της υγιεινής για:  - το χειρισμό των νωπών κρεάτων και των προϊόντων με βάση το κρέας,  - την εναποθήκευση των δοχείων που χρησιμοποιούνται για τα προϊόντα αυτά κατά τρόπο ώστε ούτε το νωπό κρέας, ούτε το προϊόν με βάση το κρέας, ούτε το δοχείο, να έρχονται σε άμεση επαφή με το έδαφος- ια) κατάλληλες συσκευές για την προστασία από τα ανεπιθύμητα ζώα όπως τα έντομα και τα τρωκτικά- ιβ) χώρο για την τελική συσκευασία με σκοπό την αποστολή και για την αποστολή- ιγ) ειδικά δοχεία, υδατοστεγή από αναλλοίωτο υλικό με κάλυμμα και σύστημα κλεισίματος που εμποδίζει τα μη εξουσιοδοτημένα άτομα να αφαιρούν το περιεχόμενο, τα οποία προορίζονται για τα νωπά κρέατα, τα προϊόντα με βάση το κρέας ή τα απορρίμματά τους, που  δεν προορίζονται για την ανθρωπίνη κατανάλωση ή χώρο που κλειδώνει ο οποίος προορίζεται για τα κρέατα αυτά, τα προϊόντα με βάση το κρέας ή τα απορρίματα αν η ποσότης τους καθιστά αυτό αναγκαίο ή αν αυτά δεν απομακρύνονται ή καταστρέφονται στο τέλος κάθε  εργάσιμης ημέρας- ιδ) χώρο για την εναποθήκευση των εργαλείων και των προϊόντων καθαρισμού και συντηρήσεως- ιε) χώρο για τον καθαρισμό του υλικού καθαρισμού και συντηρήσεως.  2. Εφ'όσον η εγκατάσταση παρασκευάζει τον τύπο των αναφερομένων προϊόντων πρέπει να περιλαμβάνει:  α) χώρο για τις εργασίες τεμαχισμού- β) χώρο:  - για την έψηση, ενώ οι συσκευές που προορίζονται στη δια της θερμότητος επεξεργασία πρέπει να είναι εφοδιασμένες με θερμόμετρο ή ένα καταγραφικό τηλεθερμόμετρο,  - για τον κλιβανισμό, οι κλίβανοι πρέπει να είναι εφοδιασμένοι με θερμόμετρο ή καταγραφικό τηλεθερμόμετρο καθώς και με θερμόμετρο ελέγχου δι'απ' ευθείας αναγνώσεως- γ) χώρο προοριζόμενο για την τήξη των λιπών- δ) χώρο για την κάπνιση- ε) χώρο για την αποξήρανση και την ωρίμανση- στ) χώρο για την αφαλάτωση, την εμβάπτιση και γι' άλλες επεξεργασίες των φυσικών εντέρων- ζ) χώρο για την αλάτιση, ο οποίος περιέχει, αν είναι απαραίτητο, συσκευή κλιματισμού για τη διατήρηση θερμοκρασίας κατ' ανώτατο όριο, ίσης με + 10oC- η) χώρο, για την κοπή σε φέτες ή τον τεμαχισμό και για τη διενέργεια της πρώτης συσκευασίας των προϊόντων με βάση το κρέας που προορίζονται να διατεθούν στο εμπόριο υπό μορφή προσυσκευασμένων προϊόντων, ο οποίος περιέχει, αν είναι απαραίτητο, συσκευή  κλιματισμού- θ) χώρο για την εναποθήκευση των κενών κυτίων κονσερβών και συσκευή που επιτρέπει τη μεταφορά των κυτίων αυτών με υγιεινό τρόπο προς την αίθουσα εργασίας- ι) συσκευή καθαρισμού που επιτρέπει τον αποτελεσματικό καθαρισμό των κυτίων αμέσως προ της πληρώσεώς τους- ια) συσκευή για την πλύση με πόσιμο ύδωρ των κυτίων μετά το ερμητικό κλείσιμο και προ του κλιβανισμού- ιβ) διευθετήσεις για την τοποθέτηση εντός δοχείων, που κλείουν ερμητικά, των προϊόντων με βάση το κρέας που έχουν ληφθεί ως δείγματα.  Εν τούτοις, εφ'όσον οι χρησιμοποιούμενες συσκευές δεν κινδυνεύουν να παρουσιάσουν μειονεκτήματα για τα νωπά κρέατα και τα προϊόντα με βάση το κρέας, οι εργασίες οι οποίες προβλέπονται για τους χωριστούς χώρους, που αναφέρονται υπό β), γ), δ), και ε),  δύνανται να πραγματοποιούνται σε κοινό χώρο.  3. Οι χώροι που αναφέρονται στο σημείο 1 υπό α) και στο σημείο 2 υπό β) έως θ), πρέπει να περιέχουν:  - δάπεδο από αδιάβροχο και άσηπτο υλικό το οποίο δύναται να καθαρισθεί και απολυμανθεί εύκολα, διευθετημένο κατά τέτοιο τρόπο ώστε να επιτρέπει την εύκολη ροή του ύδατος,  - τοίχους λείους, με επένδυση ή βαφή, ύψους κατ' ελάχιστον 2 μέτρων, η οποία δύναται να πλυθεί και ανοικτού χρώματος και των οποίων οι μεταξύ τους γωνίες και οι γωνίες μετά του εδάφους είναι στρογγυλεμένες.  4. Οι χώροι που αναφέρονται στο σημείο 1 υπό δ) και στο σημείο 2 υπό α) πρέπει να περιέχουν:  - δάπεδο από αδιάβροχο και άσηπτο υλικό που δύναται να καθαρισθεί και απολυμανθεί εύκολα, διευθετημένο κατά τέτοιο τρόπο ώστε να επιτρέπει την εύκολη ροή του ύδατος, η μεταφορά του οποίου προς φρεάτια που έχουν σιφόνια και σχάρες πρέπει να διενεργείται  με καλυμμένο δίκτυο,  - τοίχους λείους με επένδυση ή βαφή, μέχρι το ύψος της εναποθέσεως και τουλάχιστον μέχρι το ύψος των 2 μέτρων που δύναται να πλυθεί και ανοικτού χρώματος και των οποίων οι μεταξύ τους γωνίες και οι γωνίες μετά του εδάφους είναι στρογγυλεμένες.  5. Οι χώροι εντός των οποίων διενεργείται η επεξεργασία των νωπών κρεάτων και των προϊόντων με βάση το κρέας πρέπει να διαθέτουν τουλάχιστον:  - διαρρυθμίσεις που εξασφαλίζουν ικανοποιητικό αερισμό και, εφ' όσον είναι απαραίτητο, καλή έξοδο των αναθυμιάσεων,  - επαρκή φωτισμό, φυσικό ή τεχνητό, που δεν αλλοιώνει τα χρώματα,  - συσκευές για τον καθαρισμό και την απολύμανση των χειρών και υλικού εργασίας, οι οποίες πρέπει να ευρίσκονται όσο το δυνατό πλησιέστερα προς τις θέσεις εργασίας. Οι κρουνοί δεν πρέπει να λειτουργούν με τα χέρια. Για το πλύσιμο των χεριών, οι  εγκαταστάσεις πρέπει να είναι εφοδιασμένες με τρεχούμενο ύδωρ θερμό ή ψυχρό ή με ύδωρ αναμιγνυόμενο σε κατάλληλη θερμοκρασία, που λαμβάνεται από αναμείκτη κρουνό, με προϊόντα καθαρισμού και απολυμάνσεως καθώς και με χειρόμακτρα μιας χρήσεως. Για τον  καθαρισμό των εργαλείων, το ύδωρ πρέπει να έχει θερμοκρασία ανώτερη των + 82oC,  - συσκευές και εργαλεία εργασίας ως επί παραδείγματι τράπεζες τεμαχισμού, κινητοί δίσκοι τεμαχισμού, δοχεία, ταινίες μεταφοράς και πριόνια από υλικά ανθεκτικά στην οξείδωση, που δεν δύναται να προκαλέσουν αλλοίωση των κρεάτων και που καθαρίζονται και  απολυμαίνονται εύκολα- ιδιαίτερα, η χρήση ξύλου απαγορεύεται.   ΚΕΦΑΛΑΙΟ ΙΙ ΥΓΙΕΙΝΗ ΤΟΥ ΠΡΟΣΩΠΙΚΟΥ, ΤΩΝ ΧΩΡΩΝ, ΤΟΥ ΥΛΙΚΟΥ ΚΑΙ ΤΩΝ ΕΡΓΑΛΕΙΩΝ ΣΤΙΣ ΕΓΚΑΤΑΣΤΑΣΕΙΣ  6. Απαιτείται η πλέον τελεία δυνατή καθαριότης εκ μέρους του προσωπικού, καθώς και για τους χώρους, το υλικό και τα εργαλεία. α) Κάθε άτομο που εισέρχεται στις αίθουσες εργασίας των νωπών κρεάτων και των προϊόντων με βάση το κρέας πρέπει ιδίως να φέρει ενδύματα εργασίας ανοικτού χρώματος και εύκολα στο πλύσιμο και κάλυμμα κεφαλής, καθαρά καθώς και, κατά περίπτωση, κάλυμμα  αυχένος. Το προσωπικό που ασχολείται στην παρασκευή πρέπει να πλένει και απολυμαίνει τα χέρια του περισσότερες φορές εντός της αυτής εργάσιμης ημέρας σε κάθε επανάληψη της εργασίας και όταν τα χέρια του έχουν ρυπανθεί. Το κάπνισμα εντός των χώρων  εργασίας και εναποθηκεύσεως, απαγορεύεται- β) κανένα ζώο δεν πρέπει να ευρίσκεται εντός των χώρων της εγκαταστάσεως. Η εξόντωση των τρωκτικών, των εντόμων και κάθε άλλου βλαβερού ζωυφίου πρέπει να γίνεται συστηματικά- γ) το υλικό και τα εργαλεία τα οποία χρησιμοποιούνται για την παρασκευή πρέπει να καθαρίζονται και απολυμαίνονται επιμελώς, πολλές φορές εντός της αυτής εργάσιμης ημέρας καθώς και κατά το πέρας των εργασιών της ημέρας και προ της εκ νέου χρησιμοποιήσεώς  τους, εφ' όσον έχουν ρυπανθεί.  Εν τούτοις, μηχανήματα συνεχούς παραγωγής πρέπει να καθαρίζονται μόνο κατά το πέρας της εργασίας ή σε περίπτωση αμφιβολίας για την κατάσταση καθαριότητός τους.  7. Οι χώροι, τα εργαλεία και το υλικό πρέπει να χρησιμοποιούνται μόνο για την επεξεργασία των προϊόντων με βάση το κρέας.  Εν τούτοις, δύνανται να χρησιμοποιούνται για την ταυτόχρονη ή σε διάφορο χρόνο επεξεργασία άλλων τροφίμων, κατόπιν εγκρίσεως της αρμοδίας αρχής, υπό τον όρο ότι λαμβάνονται όλα τα απαραίτητα μέτρα για την αποφυγή μολύνσεως των προϊόντων που αναφέρονται  στην οδηγία καθώς και της αλλοιώσεώς τους.  8. Τα νωπά κρέατα, τα προϊόντα με βάση το κρέας και τα προσθετικά, καθώς και τα δοχεία που τα περιέχουν, δεν δύνανται:  - να έρχονται σε απ' ευθείας επαφή με το έδαφος,  - να διατίθενται ή κατεργάζονται υπό συνθήκες στις οποίες υπάρχει κίνδυνος να μολυνθούν.  Πρέπει να λαμβάνεται μέριμνα ώστε να μην έχουν επαφή οι πρώτες ύλες και τα τελικά προϊόντα.  9. Κατά τη διάρκεια της χρησιμοποιήσεώς τους, οι χώροι που αναφέρονται στο σημείο 2 υπό ζ) και η) πρέπει να διατηρούνται σε θερμοκρασία κατ' ανώτατο όριο ίση με + 10o C.  10. Δύναται να γίνει παρέκκλιση από την προβλεπομένη στο σημείο 9 θερμοκρασία, κατόπιν συμφωνίας με την αρμοδία αρχή, όταν για τεχνολογικούς λόγους παρασκευής, η τελευταία αυτή κρίνει αυτό δυνατό.  11. Τα κυτία κoνσερβών και τα ομοειδή πρέπει να καθαρίζονται κατ'αποτελεσματικό τρόπο, αμέσως προ της πληρώσεώς τους, δια της συσκευής καθαρισμού που αναφέρεται στο σημείο 2 ι).  12. Τα κυτία κονσερβών και τα ομοειδή, πρέπει, αν είναι αναγκαίο, να πλένονται με πόσιμο ύδωρ μετά το ερμητικό κλείσιμο και προ του κλιβανισμού, δια της συσκευής που αναφέρεται στο σημείο 2 υπό ια).  13. Τα προϊόντα συντηρήσεως και καθαρισμού πρέπει να εναποθηκεύονται σε χώρους που προβλέπονται για το σκοπό αυτό.  14. Η χρήση απορρυπαντικών, απολυμαντικών και μέσων καταπολεμήσεως των επιβλαβών ζώων δεν πρέπει να επηρεάζει την καταλληλότητα των νωπών κρεάτων και των προϊόντων με βάση το κρέας.  15. Η χρησιμοποίηση του ποσίμου ύδατος επιβάλλεται για όλες τις χρήσεις, συμπεριλαμβανομένου και του ύδατος των κλιβάνων. Εν τούτοις, κατ' εξαίρεση, επιτρέπεται η χρησιμοποίηση μη ποσίμου ύδατος σε κλειστό κύκλωμα για την παραγωγή ατμού, την κατάσβεση  των πυρκαγιών και την ψύξη των ψυκτικών μηχανημάτων, υπό την επιφύλαξη ότι οι σωληνώσεις που τοποθετούνται γι' αυτόν τον σκοπό δεν επιτρέπουν τη χρησιμοποίηση του ύδατος αυτού γι' άλλους σκοπούς.  16. Η επεξεργασία και ο χειρισμός των νωπών κρεάτων και των προϊόντων με βάση το κρέας πρέπει να απαγορεύονται σε άτομα τα οποία δύνανται να τα μολύνουν, ιδίως σε άτομα που:  α) είτε έχουν προσβληθεί ή είναι ύποπτα προσβολής από κοιλιακό τύφο, παράτυφο Α και Β, λοιμώδη εντερίτιδα (σαλμονέλλωση), δυσεντερία, λοιμώδη ηπατίτιδα, οστρακιά, είτε είναι φορείς των ιδίων αυτών ασθενειών- β) έχουν προσβληθεί ή είναι ύποπτα προσβολής από μεταδοτική φυματίωση- γ) έχουν προσβληθεί ή είναι ύποπτα προσβολής από δερματική μεταδοτική ασθένεια- δ) ασκούν συγχρόνως εργασία δια της οποίας είναι δυνατό να μεταδοθούν μικρόβια στα νωπά κρέατα ή στα προϊόντα με βάση το κρέας- ε) φέρουν επίδεσμο στα χέρια, εξαιρέσει του στεγανού επιδέσμου που προστατεύει μία μη πυορροούσα πληγή.  17. Ιατρικό πιστοποιητικό πρέπει να απαιτείται από κάθε άτομο το οποίο ασχολείται με την επεξεργασία των νωπών κρεάτων ή των προϊόντων με βάση το κρέας. Αυτό βεβαιώνει ότι δεν υφίσταται κώλυμα για την τοποθέτησή του στην απασχόληση αυτή- το  πιστοποιητικό αυτό πρέπει να ανανεώνεται κάθε έτος και κάθε φορά που η αρμοδία αρχή το απαιτεί- και πρέπει να ευρίσκεται στη διάθεσή της.   ΚΕΦΑΛΑΙΟ ΙΙΙ ΠΡΟΔΙΑΓΡΑΦΕΣ ΠΟΥ ΑΦΟΡΟΥΝ ΤΑ ΝΩΠΑ ΚΡΕΑΤΑ ΤΑ ΟΠΟΙΑ ΠΡΕΠΕΙ ΝΑ ΧΡΗΣΙΜΟΠΟΙΟΥΝΤΑΙ ΓΙΑ ΤΗΝ ΠΑΡΑΣΚΕΥΗ ΤΩΝ ΠΡΟΪΟΝΤΩΝ ΜΕ ΒΑΣΗ ΤΟ ΚΡΕΑΣ  18. Τα νωπά κρέατα τα οποία προέρχονται από σφαγείο, εργαστήριο τεμαχισμού, ψυκτικό εναποθηκευτικό χώρο ή άλλη  εγκατάσταση μεταποιήσεως που ευρίσκεται στο έδαφος της χώρας όπου είναι τοποθετημένη η εν λόγω εγκατάσταση, πρέπει να μεταφέρονται εκεί υπό ικανοποιητικούς υγειονομικούς όρους, σύμφωνα με τις διατάξεις των οδηγιών που αναφέρονται στο άρθρο 2 παράγραφος  1 υπό β) εξαιρέσει εκείνων που αναφέρονται στη μολυβδοσφράγιση.  19. Τα κρέατα που δεν πληρούν τους όρους του άρθρου 2 παράγραφος 1 υπό γ), δύνανται να ευρίσκονται εντός των εγκεκριμένων εγκαταστάσεων μόνο υπό τον όρο ότι έχουν εναποθηκευθεί, εντός αυτών, σε ξεχωριστούς χώρους- αυτά πρέπει να χρησιμοποιούνται σε  άλλους χώρους ή σε διάφορο χρόνο από τα κρέατα που ανταποκρίνονται στους εν λόγω όρους. Η αρμοδία αρχή πρέπει να έχει το δικαίωμα της ελευθέρας εισόδου ανά πάσα στιγμή στους ψυκτικούς χώρους και σε όλους τους χώρους εργασίας για να εξακριβώνει την  αυστηρή τήρηση των διατάξεων αυτών.  20. Τα νωπά κρέατα που προορίζονται για τη μεταποίηση, πρέπει να τοποθετούνται, αμέσως μετά την άφιξή τους στην εγκατάσταση και μέχρι τη στιγμή της χρησιμοποιήσεώς τους, σε χώρους που εξασφαλίζουν τη διατήρησή τους μονίμως σε εσωτερική θερμοκρασία  κατώτερη ή ίση των + 7o C- εν τούτοις, για τα παραπροϊόντα, η θερμοκρασία αυτή πρέπει να είναι κατώτερη ή ίση των + 3o C και για τα κρέατα πτηνών των + 4o C.   ΚΕΦΑΛΑΙΟ IV ΕΛΕΓΧΟΣ ΠΑΡΑΓΩΓΗΣ  21. Οι εγκαταστάσεις υπόκεινται σε έλεγχο που διενεργείται από την αρμοδία αρχή. Αυτή πρέπει να ειδοποιείται αρκετό χρόνο προ της ενάρξεως της επεξεργασίας των προϊόντων με βάση το κρέας που προορίζονται για ενδοκοινοτικές  συναλλαγές.  22. Ο μόνιμος έλεγχος της αρμοδίας αρχής περιλαμβάνει ιδίως τις ακόλουθες εργασίες:  - έλεγχο των βιβλίων καταχωρήσεως εισόδου και εξόδου των νωπών κρεάτων και των προϊόντων με βάση το κρέας,  - υγειονομική επιθεώρηση των νωπών κρεάτων που προβλέπονται για την παρασκευή προϊόντων με βάση το κρέας τα οποία προορίζονται για τις ενδοκοινοτικές συναλλαγές και στην περίπτωση που αναφέρεται στο άρθρο 3 παράγραφος 1 σημείο 3 υπό β), των προϊόντων με  βάση το κρέας,  - επιθεώρηση των προϊόντων με βάση το κρέας κατά την έξοδό τους από την εγκατάσταση,  - σύνταξη και χορήγηση του πιστοποιητικού καταλληλότητος που προβλέπεται στο σημείο 34,  - έλεγχο της καταστάσεως καθαριότητος των χώρων, των εγκαταστάσεων και των εργαλείων καθώς και της υγιεινής του προσωπικού, που προβλέπονται στο κεφάλαιο ΙΙ,  - διενέργεια κάθε απαραίτητης δειγματοληψίας κατά τις εργαστηριακές εξετάσεις,  - κάθε έλεγχο που κρίνει αναγκαίο για την τήρηση της οδηγίας.  Τα αποτελέσματα των εξετάσεων αυτών σημειώνονται σε ειδικό βιβλίο.  23. Στην περίπτωση παρασκευής προϊόντων με βάση το κρέας εντός κλεισμένων ερμητικά δοχείων, η αρμοδία αρχή μεριμνά ώστε:  - ο παραγωγός να ελέγχει, δια δειγματοληψίας την ημερήσια παραγωγή, σε χρονικά διαστήματα που καθορίζονται εκ των προτέρων, για να εξασφαλίζεται αποτελεσματικότης του σφραγίσματος,  - ο παραγωγός να χρησιμοποιεί ορισμένα σημεία ελέγχου για να εξασφαλίζεται ότι τα δοχεία έχουν υποβληθεί σε πλήρη θερμική επεξεργασία,  - τα προϊόντα, που είναι τοποθετημένα εντός δοχείων κλεισμένων ερμητικά, να εξάγονται από τις συσκευές θερμάνσεως σε θερμοκρασία αρκετά υψηλή προς εξασφάλιση της ταχείας εξατμίσεως της υγρασίας και για να μη χειρίζονται αυτά με τα χέρια πριν στεγνώσουν  πλήρως.  24. Τα αποτελέσματα των διαφόρων ελέγχων που διενεργούνται από τον παραγωγό πρέπει να φυλάσσονται προκειμένου να παρουσιάζονται σε κάθε ζήτηση της αρμοδίας αρχής.   ΚΕΦΑΛΑΙΟ V ΕΛΕΓΧΟΣ ΑΠΟΤΕΛΕΣΜΑΤΙΚΟΤΗΤΟΣ ΤΩΝ ΕΠΕΞΕΡΓΑΣΙΩΝ  25. Η αρμοδία αρχή πρέπει να εξακριβώνει την αποτελεσματικότητα της επεξεργασίας των προϊόντων με βάση το κρέας ενδεχομένως δια δειγματοληψίας προκειμένου να εξασφαλίζεται ότι:  - τα προϊόντα έχουν υποστεί επεξεργασία, όπως αυτή ορίζεται στο άρθρο 2, παράγραφος 1, υπό δ),  - η επεξεργασία δύναται να θεωρείται ως πλήρης επεξεργασία κατά την έννοια του άρθρου 2 παράγραφος 1 υπό ε) ή ως μη πλήρης επεξεργασία σύμφωνα με το άρθρο 2 παράγραφος 1 υπό στ).  26. Προϊόν έχει υποστεί επεξεργασία κατά την έννοια του άρθρου 2 παράγραφος 1 υπό δ), εφ' όσον είτε η αξία aw είναι κατώτερη του 0,97, είτε η επιφάνειά του στο κέντρο τομής επιτρέπει τη διαπίστωση της εξαφανίσεως των χαρακτηριστικών των νωπών κρεάτων.  27. Ένα προϊόν έχει υποστεί πλήρη επεξεργασία:  α) αν πρόκειται για επεξεργασία δια της θερμότητος σε κλεισμένο ερμητικά δοχείο, εφ' όσον η αξία Fo είναι ανώτερη ή ίση του 3,00 ή, στα Κράτη μέλη στα οποία η προσφυγή στην αξία αυτή δεν είναι σε χρήση, εφ' όσον ο έλεγχος της επεξεργασίας έχει  διενεργηθεί με δοκιμή επωάσεως επτά ημερών σε 37o C ή δέκα ημερών σε 35o C- β) αν πρόκειται για προϊόν που έχει υποστεί επεξεργασία άλλη από εκείνη που αναφέρεται υπό α) εφ' όσον:  i) είτε η αξία aw είναι κατώτερη ή ίση του 0,95 και το pH είναι κατώτερο ή ίσο του 5,2- ii) είτε η αξία awείναι κατώτερη ή ίση του 0,91- iii) είτε το pH είναι κατώτερο του 4,5- Αν η επεξεργασία δεν ανταποκρίνεται στους όρους που αναφέρονται στο πρώτο εδάφιο, υπό α) και β), το προϊόν θεωρείται ως έχον υποστεί μη πλήρη επεξεργασία.   ΚΕΦΑΛΑΙΟ VI ΠΡΩΤΗ ΚΑΙ ΔΕΥΤΕΡΑ ΣΥΣΚΕΥΑΣΙΑ ΤΩΝ ΠΡΟΪΟΝΤΩΝ ΜΕ ΒΑΣΗ ΤΟ ΚΡΕΑΣ  28. Η πρώτη και η δεύτερη συσκευασία πρέπει να πραγματοποιούνται εντός των χώρων που προβλέπονται γι'αυτό το σκοπό και υπό ικανοποιητικές υγειονομικές συνθήκες.  29. Η πρώτη και η δεύτερη συσκευασία πρέπει να ανταποκρίνονται σε όλους τους κανόνες υγιεινής, ιδίως:  - να μη δύνανται να αλλοιώνουν τα οργανοληπτικά χρακτηριστικά των προϊόντων με βάση το κρέας,  - να μη δύνανται να μεταφέρουν στα προϊόντα με βάση το κρέας ουσίες επιβλαβείς για την ανθρώπινη υγεία,  - να είναι επαρκούς αντοχής ώστε να εξασφαλίζουν την αποτελεσματική προστασία των προϊόντων με βάση το κρέας.  30. Η πρώτη συσκευασία δεν δύναται να χρησιμοποιείται εκ νέου στα προϊόντα με βάση το κρέας, εξαιρέσει ορισμένων ειδικών περιεκτών από πυρόχωμα οι οποίοι δύνανται να επαναχρησιμοποιούνται μετά από καθαρισμό και απολύμανση.   ΚΕΦΑΛΑΙΟ VII ΣΗΜΑΝΣΗ ΚΑΤΑΛΛΗΛΟΤΗΤΟΣ  31. Η σήμανση καταλληλότητος των προϊόντων με βάση το κρέας πρέπει να πραγματοποιείται με ευθύνη της αρμοδίας αρχής κατά τη στιγμή της παρασκευής τους ή αμέσως μετά, σε σημείο απολύτως εμφανές, κατά τρόπο πλήρως  ευανάγνωστο, ανεξίτηλο και με χαρακτήρες που διαβάζονται εύκολα.  32. Εν τούτοις,  α) σε περίπτωση κατά την οποία προϊόν με βάση το κρέας συσκευάζεται ατομικά, αρκεί η σφραγίδα καταλληλότητος να τίθεται επί του μέσου της δεύτερης συσκευασίας- β) στην περίπτωση κατά την οποία τα προϊόντα με βάση το κρέας πρέπει να αποστέλλονται εντός δευτέρου μέσου συσκευασίας, η σφραγίδα πρέπει επίσης να τίθεται επί του δευτέρου αυτού μέσου συσκευασίας- γ) η σήμανση καταλληλότητος δύναται επίσης να συνίσταται στη σταθερή τοποθέτηση δίσκου από ανθεκτική ύλη που ανταποκρίνεται σ' όλες τις απαιτήσεις υγιεινής και περιλαμβάνει όλες τις ενδείξεις που ορίζονται επακριβώς στο σημείο 33 υπό α).  33. α) Η σφραγίδα καταλληλότητος πρέπει να περιέχει τις ακόλουθες ενδείξεις, οι οποίες περιβάλλονται από ωοειδή λωρίδα:  - στο άνω τμήμα:  τα αρχικά της χώρας αποστολής, με κεφαλαία τυπογραφικά γράμματα, ήτοι ένα από τα ακόλουθα γράμματα: B - D - DK - F - IRL - I - NL - UK μετά του αριθμού εγκρίσεως της εγκαταστάσεως,  - στο κάτω τμήμα:  ένα από τα αρχικά: CEE - EEG - EWG - EEC - EOF.  β) Η σφραγίδα καταλληλότητος δύναται να τίθεται με μελανωτήρα (ταμπόν-μελάνης), ή δια πυρός επί του προϊόντος, του πρώτου ή δευτέρου μέσου συσκευασίας, ή να εκτυπώνεται, ή να αναγράφεται επί ετικέττας. Η σφραγίδα πρέπει να καταστρέφεται κατά το άνοιγμα  του μέσου συσκευασίας. Η μη καταστροφή της σφραγίδος αυτής είναι ανεκτή μόνο εφ' όσον το άνοιγμα του μέσου συσκευασίας το καταστρέφει.   ΚΕΦΑΛΑΙΟ VIII ΠΙΣΤΟΠΟΙΗΤΙΚΟ ΚΑΤΑΛΛΗΛΟΤΗΤΟΣ  34. Το αντίγραφο πρωτοτύπου του πιστοποιητικού καταλληλότητος που πρέπει να συνοδεύει τα προϊόντα με βάση το κρέας κατά τη διάρκεια της μεταφοράς τους προς τη χώρα προορισμού πρέπει να εκδίδεται από την  αρμοδία αρχή κατά τη στιγμή της φορτώσεως.  Το πιστοποιητικό καταλληλότητος πρέπει να ανταποκρίνεται ως προς την εμφάνιση και το περιεχόμενό του προς το υπόδειγμα του παραρτήματος Β. Πρέπει να συντάσσεται τουλάχιστον στη γλώσσα ή τις γλώσσες της χώρας προορισμού και πρέπει να συμπληρώνεται με τις  προβλεπόμενες πληροφορίες. Αυτό πρέπει να αποτελείται από ένα μόνο φύλλο.   ΚΕΦΑΛΑΙΟ IX ΕΝΑΠΟΘΗΚΕΥΣΗ ΚΑΙ ΜΕΤΑΦΟΡΑ  35. Τα προϊόντα με βάση το κρέας που προορίζονται για τις ενδοκοινοτικές συναλλαγές πρέπει να εναποθηκεύονται εντός των χώρων που προβλέπονται στο σημείο 1 υπό α).  36. Τα προϊόντα με βάση το κρέας για τα οποία ενδείκνυνται ορισμένες θερμοκρασίες εναποθηκεύσεως σύμφωνα με το άρθρο 4, πρέπει να διατηρούνται στις θερμοκρασίες αυτές.  37. Τα προϊόντα με βάση το κρέας πρέπει να αποστέλλονται κατά τρόπο ώστε, κατά τη διάρκεια της μεταφοράς, να προστατεύονται από παράγοντες που δύνανται να τα μολύνουν ή να έχουν επ'αυτών δυσμενή επίδραση, λαμβανομένης υπόψη της διάρκειας και των  συνθηκών της μεταφοράς αυτής καθώς και των χρησιμοποιουμένων μέσων.  38. Τα μηχανικά μέσα που χρησιμοποιούνται για τη μεταφορά των προϊόντων με βάση το κρέας πρέπει να είναι, αν απαιτείται από το προϊόν, εξοπλισμένα κατά τρόπο ώστε να εξασφαλίζουν τη δια του ψύχους προστασία και ιδίως ότι οι ενδεικνυόμενες θερμοκρασίες  σύμφωνα με το άρθρο 4 δεν παραβιάζονται.       ΠΑΡΑΡΤΗΜΑ Β


title: Οδηγία 2006/46/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006 , για την τροποποίηση της οδηγίας 78/660/EΟΚ του Συμβουλίου περί των ετήσιων λογαριασμών εταιρειών ορισμένων μορφών, της οδηγίας 83/349/ΕΟΚ του Συμβουλίου σχετικά με τους ενοποιημένους λογαριασμούς, της οδηγίας 86/635/ΕΟΚ του Συμβουλίου για τους ετήσιους και ενοποιημένους λογαριασμούς των τραπεζών και λοιπών χρηματοπιστωτικών ιδρυμάτων και της οδηγίας 91/674/ΕΟΚ του Συμβουλίου για τους ετήσιους και τους ενοποιημένους λογαριασμούς των ασφαλιστικών επιχειρήσεων   (Κείμενο που παρουσιάζει ενδιαφέρον για τον ΕΟΧ)

text:
               16.8.2006

               EL

               Επίσημη Εφημερίδα της Ευρωπαϊκής Ένωσης

               L 224/1

      ΟΔΗΓΊΑ 2006/46/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 14ης Ιουνίου 2006
   για την τροποποίηση της οδηγίας 78/660/EΟΚ του Συμβουλίου περί των ετήσιων λογαριασμών εταιρειών ορισμένων μορφών, της οδηγίας 83/349/ΕΟΚ του Συμβουλίου σχετικά με τους ενοποιημένους λογαριασμούς, της οδηγίας 86/635/ΕΟΚ του Συμβουλίου για τους ετήσιους και ενοποιημένους λογαριασμούς των τραπεζών και λοιπών χρηματοπιστωτικών ιδρυμάτων και της οδηγίας 91/674/ΕΟΚ του Συμβουλίου για τους ετήσιους και τους ενοποιημένους λογαριασμούς των ασφαλιστικών επιχειρήσεων
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 44 παράγραφος 1,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Στις 21 Μαΐου 2003, η Επιτροπή ενέκρινε πρόγραμμα δράσης, με το οποίο ανακοίνωνε μέτρα για τον εκσυγχρονισμό του εταιρικού δικαίου και την ενίσχυση της εταιρικής διακυβέρνησης εντός της Κοινότητας. Ως βραχυπρόθεσμη προτεραιότητα για την Κοινότητα ετίθετο η επιβεβαίωση της συλλογικής ευθύνης των μελών συμβουλίου εταιρείας, η αύξηση της διαφάνειας των πράξεων με συνδεόμενα μέρη και των εκτός ισολογισμού διακανονισμών, καθώς και η βελτίωση της δημοσιοποίησης των πρακτικών εταιρικής διακυβέρνησης που εφαρμόζουν οι εταιρείες.

               (2)

               Σύμφωνα με το εν λόγω πρόγραμμα δράσης, τα μέλη των διοικητικών, διαχειριστικών και εποπτικών οργάνων μιας εταιρείας ήταν κατ’ ελάχιστον συλλογικά υπεύθυνα προς την εταιρεία για την κατάρτιση και τη δημοσίευση των ετήσιων λογαριασμών και των ετήσιων εκθέσεων. Η ίδια προσέγγιση προβλεπόταν και για τα μέλη των διοικητικών, διαχειριστικών και εποπτικών οργάνων μιας επιχείρησης για την κατάρτιση των ενοποιημένων λογαριασμών. Τα όργανα αυτά όφειλαν να ενεργούν στο πλαίσιο των αρμοδιοτήτων που τους παρείχε το εθνικό δίκαιο. Τούτο δεν θα πρέπει να εμποδίσει τα κράτη μέλη να προχωρήσουν περαιτέρω και να προβλέψουν διατάξεις άμεσης ευθύνης έναντι των μετόχων και άλλων ενδιαφερομένων. Τα κράτη μέλη, εντούτοις, θα πρέπει να αποφύγουν την επιλογή συστήματος ευθύνης περιοριζόμενης σε μεμονωμένα μέλη ενός συμβουλίου εταιρείας. Πάντως, τούτο δεν θα πρέπει να εμποδίζει τα δικαστήρια και τα λοιπά όργανα εφαρμογής του νόμου στα κράτη μέλη από την επιβολή κυρώσεων σε μεμονωμένο μέλος συμβουλίου εταιρείας.

               (3)

               Η ευθύνη για την κατάρτιση και τη δημοσίευση των ετησίων και ενοποιημένων λογαριασμών και των ετησίων και ενοποιημένων ετησίων εκθέσεων βασίζεται στο εθνικό δίκαιο. Στα μέλη των διοικητικών, διαχειριστικών και εποπτικών οργάνων θα πρέπει να εφαρμόζονται κατάλληλοι κανόνες για την ευθύνη που θεσπίζονται από κάθε κράτος μέλος σύμφωνα με το εθνικό δίκαιο ή τους εθνικούς κανονισμούς. Τα κράτη μέλη θα πρέπει να έχουν τη διακριτική ευχέρεια να καθορίζουν την έκταση της ευθύνης.

               (4)

               Με στόχο την προώθηση αξιόπιστων διαδικασιών σύνταξης των χρηματοοικονομικών καταστάσεων σε ολόκληρη την Ευρωπαϊκή Ένωση, τα μέλη του εταιρικού οργάνου που είναι αρμόδιο για την προετοιμασία των εν λόγω εταιρικών καταστάσεων θα πρέπει να έχουν την υποχρέωση να εξασφαλίζουν ότι τα χρηματοοικονομικά στοιχεία που περιλαμβάνονται στους ετήσιους λογαριασμούς και στις ετήσιες εκθέσεις της εταιρείας παρουσιάζονται με ειλικρινή και δίκαιο τρόπο.

               (5)

               Στις 27 Σεπτεμβρίου 2004, η Επιτροπή εξέδωσε ανακοίνωση σχετικά με την πρόληψη και την καταπολέμηση των οικονομικών ατασθαλιών και των εταιρικών παρατυπιών. Στην ανακοίνωση αυτή σκιαγραφούνταν, μεταξύ άλλων, οι πολιτικές πρωτοβουλίες της Επιτροπής σχετικά με τον εσωτερικό έλεγχο στις εταιρείες και την ευθύνη των μελών συμβουλίου εταιρείας.

               (6)

               Επί του παρόντος, η τέταρτη οδηγία 78/660/EΟΚ (3) και η έβδομη οδηγία 83/349/EΟΚ (4), προβλέπουν μόνο τη δημοσιοποίηση των πράξεων μεταξύ μιας εταιρείας και των θυγατρικών της. Για να καταστεί δυνατή η προσέγγιση εταιρειών οι κινητές αξίες των οποίων δεν γίνονται δεκτές προς διαπραγμάτευση σε ρυθμιζόμενη αγορά και εταιρειών που εφαρμόζουν τα διεθνή λογιστικά πρότυπα για τους ενοποιημένους λογαριασμούς τους, η δημοσιοποίηση θα πρέπει να επεκτείνεται και σε άλλες κατηγορίες συνδεόμενων μερών, όπως τα βασικά διοικητικά στελέχη και οι σύζυγοι των μελών συμβουλίου εταιρείας, αλλά μόνο στις περιπτώσεις κατά τις οποίες οι πράξεις αυτές είναι ουσιώδεις και δεν αποτελούν συναλλαγή υπό συνθήκες πλήρους ανταγωνισμού. Η δημοσιοποίηση των ουσιωδών πράξεων με συνδεόμενα μέρη, οι οποίες δεν εκτελούνται υπό τους συνήθεις όρους της αγοράς, μπορούν να βοηθούν τους χρήστες των ετήσιων λογαριασμών να αξιολογούν την οικονομική θέση της εταιρείας καθώς και, εφόσον η εταιρεία ανήκει σε όμιλο, την οικονομική θέση ολόκληρου του ομίλου. Οι εντός ομίλου πράξεις συνδεόμενων μερών θα πρέπει να αποκλείονται κατά την κατάρτιση των ενοποιημένων χρηματοοικονομικών καταστάσεων.

               (7)

               Οι ορισμοί για τα συνδεόμενα μέρη, όπως αυτοί τίθενται στα διεθνή λογιστικά πρότυπα, τα οποία υιοθέτησε η Επιτροπή σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, της 19ης Ιουλίου 2002, για την εφαρμογή Διεθνών Λογιστικών Προτύπων (5), θα πρέπει να εφαρμόζονται στις οδηγίες 78/660/EΟΚ και 83/349/EΟΚ.

               (8)

               Οι εκτός ισολογισμού διακανονισμοί είναι δυνατόν να εκθέσουν μιαν εταιρεία σε κινδύνους και οφέλη τα οποία αποτελούν ουσιώδη στοιχεία για την αξιολόγηση της οικονομικής θέσης της εταιρείας, καθώς και, εφόσον η εταιρεία ανήκει σε όμιλο, της οικονομικής θέσης ολόκληρου του ομίλου.

               (9)

               Διακανονισμοί εκτός ισολογισμού μπορεί να είναι οποιεσδήποτε πράξεις ή συμφωνίες μεταξύ εταιρειών και οντοτήτων, ακόμη και επιχειρήσεων μη ανώνυμης εταιρικής μορφής, που δεν περιλαμβάνονται στον ισολογισμό. Οι εν λόγω διακανονισμοί είναι δυνατόν να αναφέρονται στη δημιουργία ή στη χρήση μιας ή περισσοτέρων οντοτήτων ειδικού σκοπού (ΟΕΣ) (SPE) και υπεράκτιων δραστηριοτήτων που αποσκοπούν, μεταξύ άλλων, στην επίτευξη οικονομικών, νομικών, φορολογικών ή λογιστικών στόχων. Οι εν λόγω διακανονισμοί εκτός ισολογισμού περιλαμβάνουν διακανονισμούς καταμερισμού κινδύνων και οφελών ή υποχρεώσεις που απορρέουν από σύμβαση, όπως εξαγορά χρέους, συμφωνίες συνδυασμένης πώλησης και επαναγοράς, διακανονισμούς αποθεμάτων επί παρακαταθήκη, διακανονισμούς παραλαβής ή αποζημίωσης, τιτλοποίηση η οποία διευθετείται μέσω χωριστών εταιρειών και επιχειρήσεων μη ανώνυμης εταιρικής μορφής, ενεχυριασμένα στοιχεία ενεργητικού, διακανονισμούς χρηματοδοτικής μίσθωσης υπεργολαβίες και λοιπά. Η κατάλληλη δημοσιοποίηση των ουσιωδών κινδύνων και οφελών από τους διακανονισμούς αυτούς που δεν περιλαμβάνονται στον ισολογισμό θα πρέπει να γίνεται στο προσάρτημα των απλών ή των ενοποιημένων λογαριασμών.

               (10)

               Οι εταιρείες των οποίων οι κινητές αξίες είναι δεκτές προς διαπραγμάτευση σε ρυθμιζόμενη αγορά, και οι οποίες έχουν την καταστατική έδρα τους εντός της Κοινότητας, θα πρέπει να υποχρεώνονται να δημοσιοποιούν ετήσια δήλωση εταιρικής διακυβέρνησης, ως συγκεκριμένο και σαφώς αναγνωρίσιμο τμήμα της ετήσιας έκθεσής τους. Η δήλωση αυτή θα πρέπει τουλάχιστον να παρέχει στους μετόχους ευκόλως προσβάσιμα στοιχεία σχετικά με τις πράγματι εφαρμοζόμενες πρακτικές εταιρικής διακυβέρνησης, συμπεριλαμβανομένης της περιγραφής των κυρίων χαρακτηριστικών τυχόν συστημάτων διαχείρισης κινδύνων και εσωτερικού ελέγχου στο πλαίσιο της διαδικασίας σύνταξης των χρηματοοικονομικών καταστάσεων. Στη δήλωση εταιρικής διακυβέρνησης θα πρέπει να καθίσταται σαφές κατά πόσον η εταιρεία εφαρμόζει τυχόν διατάξεις εταιρικής διακυβέρνησης πέραν αυτών που προβλέπονται στο δίκαιο των κρατών μελών, ασχέτως εάν οι διατάξεις αυτές καθορίζονται άμεσα σε κώδικα εταιρικής διακυβέρνησης στον οποίο υπόκειται η εταιρεία, ή σε άλλο κώδικα εταιρικής διακυβέρνησης τον οποίον επέλεξε να εφαρμόσει η εταιρεία. Περαιτέρω, και εφόσον συντρέχει περίπτωση, οι εταιρείες είναι δυνατόν να παρέχουν επίσης ανάλυση των περιβαλλοντικών και κοινωνικών πλευρών, για τη διευκόλυνση της κατανόησης της ανάπτυξης, της απόδοσης και της θέσης της εταιρείας. Δεν χρειάζεται να επιβληθεί η δημοσιοποίηση χωριστής δήλωσης εταιρικής διακυβέρνησης στις εταιρείες που συντάσσουν ετήσια ενοποιημένη έκθεση. Εντούτοις, τα στοιχεία που αναφέρονται στα συστήματα διαχείρισης κινδύνων και εσωτερικού ελέγχου του αντίστοιχου ομίλου θα πρέπει να υποβάλλονται.

               (11)

               Τα διάφορα μέτρα που θεσπίζονται στο πλαίσιο της παρούσας οδηγίας δεν θα πρέπει κατ’ ανάγκη να εφαρμόζονται στους ίδιους τύπους εταιρειών ή επιχειρήσεων. Τα κράτη μέλη θα πρέπει να έχουν τη δυνατότητα να εξαιρούν μικρές εταιρείες, όπως ορίζει το άρθρο 11 της οδηγίας 78/660/EΟΚ, από τις προϋποθέσεις σχετικά με τα συνδεόμενα μέρη και τους διακανονισμούς εκτός ισολογισμού που προβλέπει η παρούσα οδηγία. Οι εταιρείες που έχουν ήδη δημοσιοποιήσει πληροφορίες σχετικά με πράξεις συνδεόμενων μερών στους λογαριασμούς τους, σύμφωνα με τα διεθνή λογιστικά πρότυπα τα οποία υιοθέτησε η Ευρωπαϊκή Ένωση, δεν θα πρέπει να υποχρεούνται να δημοσιοποιήσουν περαιτέρω πληροφορίες σύμφωνα με την παρούσα οδηγία, καθόσον η εφαρμογή των διεθνών λογιστικών προτύπων έχει ήδη αποφέρει αποτελέσματα όσον αφορά τη δίκαιη και σωστή αποτύπωση της εταιρείας. Οι διατάξεις της παρούσας οδηγίας σχετικά με τη δήλωση εταιρικής διακυβέρνησης θα πρέπει να εφαρμόζονται σε όλες τις εταιρείες, συμπεριλαμβανομένων των τραπεζών, των εταιρειών ασφάλισης και αντασφάλισης και των εταιρειών που έχουν εκδώσει κινητές αξίες πλην μετοχών που έχουν εισαχθεί προς διαπραγμάτευση σε ρυθμιζόμενη αγορά, εφόσον δεν έχουν εξαιρεθεί από τα κράτη μέλη. Οι διατάξεις της παρούσας οδηγίας σχετικά με τις υποχρεώσεις των μελών του διοικητικού συμβουλίου, καθώς και οι κυρώσεις, θα πρέπει να εφαρμόζονται σε όλες τις εταιρείες στις οποίες εφαρμόζονται οι οδηγίες του Συμβουλίου 78/660/EΟΚ, 86/635/EΟΚ (6) και 91/674/ΕΟΚ (7), και σε όλες τις επιχειρήσεις που καταρτίζουν ενοποιημένους λογαριασμούς σύμφωνα με την οδηγία 83/349/EΟΚ.

               (12)

               Σύμφωνα με την ισχύουσα σήμερα οδηγία 78/660/ΕΟΚ, εξετάζονται ανά πενταετία, μεταξύ άλλων, τα ανώτατα όρια κατωφλίου για τους ισολογισμούς και το καθαρό ύψος του κύκλου εργασιών, τα οποία μπορούν να εφαρμόζουν τα κράτη μέλη για να αποφασίζουν ποιες επιχειρήσεις μπορούν να εξαιρεθούν από ορισμένες απαιτήσεις δημοσιοποίησης. Εκτός από αυτήν την ανά πενταετία εξέταση, μπορεί να είναι σκόπιμη μια επιπλέον άπαξ αύξηση αυτών των ορίων κατωφλίου για τους ισολογισμούς και το καθαρό ύψος του κύκλου εργασιών. Τα κράτη μέλη δεν υποχρεούνται να χρησιμοποιούν αυτά τα αυξημένα όρια.

               (13)

               Δεδομένου ότι οι στόχοι της παρούσας οδηγίας, ήτοι η διευκόλυνση των διασυνοριακών επενδύσεων και η βελτίωση, στο επίπεδο της ΕΕ, της συγκρισιμότητας και της εμπιστοσύνης του κοινού στις χρηματοοικονομικές καταστάσεις και εκθέσεις μέσω βελτιωμένων και με λογική συνέπεια δημοσιοποιούμενων στοιχείων, δεν μπορούν να επιτευχθούν ικανοποιητικά από τα κράτη μέλη και μπορούν, συνεπώς, λόγω της κλίμακας και των αποτελεσμάτων της παρούσας οδηγίας, να επιτευχθούν καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ιδίου άρθρου, η παρούσα οδηγία δεν υπερβαίνει τα αναγκαία για την επίτευξη των στόχων αυτών όρια.

               (14)

               Η παρούσα οδηγία σέβεται τα θεμελιώδη δικαιώματα και τηρεί τις αρχές που αναγνωρίζονται ιδίως από τον Χάρτη των Θεμελιωδών Δικαιωμάτων της Ευρωπαϊκής Ένωσης.

               (15)

               Σύμφωνα με την παράγραφο 34 της διοργανικής συμφωνίας για τη βελτίωση της νομοθεσίας (8), τα κράτη μέλη ενθαρρύνονται να συντάξουν, τόσο για τις δικές τους ανάγκες όσο και προς όφελος της Κοινότητας, δικούς τους πίνακες που θα απεικονίζουν, στο μέγιστο δυνατόν, την αντιστοιχία μεταξύ της παρούσας οδηγίας και των μέτρων μεταφοράς καθώς και να τους δημοσιοποιήσουν.

               (16)

               Οι οδηγίες 78/660/EΟΚ, 83/349/EΟΚ, 86/635/ΕΟΚ και 91/674/ΕΟΚ θα πρέπει, επομένως, να τροποποιηθούν αναλόγως,

         ΕΞΕΔΩΣAN ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποιήσεις της οδηγίας 78/660/EΟΚ
   Η οδηγία 78/660/EΟΚ τροποποιείται ως εξής:

               1.

               Στο άρθρο 11, η πρώτη παράγραφος τροποποιείται ως εξής:

                           α)

                           στην πρώτη περίπτωση, η φράση «σύνολο ισολογισμού: 3 650 000 ευρώ» αντικαθίσταται από τη φράση «σύνολο ισολογισμού: 4 400 000 ευρώ»·

                           β)

                           στη δεύτερη περίπτωση, η φράση «καθαρό ύψος του κύκλου εργασιών: 7 300 000 ευρώ» αντικαθίσταται από τη φράση «καθαρό ύψος του κύκλου εργασιών: 8 800 000 ευρώ».

               2.

               Στο άρθρο 11, τρίτη παράγραφος, η φράση «της οδηγίας που καθορίζει τα εν λόγω ποσά μετά την αναθεώρηση η οποία προβλέπεται στο άρθρο 53 παράγραφος 2» αντικαθίσταται από τη φράση «κάθε οδηγίας που καθορίζει τα εν λόγω ποσά».

               3.

               Στο άρθρο 27, η πρώτη παράγραφος τροποποιείται ως εξής:

                           α)

                           στην πρώτη περίπτωση, η φράση «σύνολο ισολογισμού: 14 600 000 ευρώ» αντικαθίσταται από τη φράση «σύνολο ισολογισμού: 17 500 000 ευρώ»·

                           β)

                           στη δεύτερη περίπτωση, η φράση «καθαρό ύψος του κύκλου εργασιών: 29 200 000 ευρώ» αντικαθίσταται από τη φράση «καθαρό ύψος του κύκλου εργασιών: 35 000 000 ευρώ».

               4.

               Στο άρθρο 27, τρίτη παράγραφος, η φράση «της οδηγίας που καθορίζει τα εν λόγω ποσά μετά την αναθεώρηση η οποία προβλέπεται στο άρθρο 53 παράγραφος 2» αντικαθίσταται από τη φράση «κάθε οδηγίας που καθορίζει τα εν λόγω ποσά».

               5.

               Στο άρθρο 42α, προστίθεται η ακόλουθη παράγραφος:
               «5α.   Κατά παρέκκλιση από τις διατάξεις των παραγράφων 3 και 4, τα κράτη μέλη μπορούν, σύμφωνα με τα διεθνή λογιστικά πρότυπα, όπως θεσπίσθηκαν από τον κανονισμό (ΕΚ) αριθ. 1725/2003 της Επιτροπής, της 29ης Σεπτεμβρίου 2003, για την υιοθέτηση ορισμένων διεθνών λογιστικών προτύπων σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου (9), όπως έχει τροποποιηθεί έως τις 5ης Σεπτεμβρίου 2006, να επιτρέπουν ή να απαιτούν αποτίμηση των χρηματοπιστωτικών μέσων, παράλληλα προς τις συναφείς απαιτήσεις δημοσιοποίησης οι οποίες προβλέπονται από διεθνή λογιστικά πρότυπα που θεσπίσθηκαν σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, της 19ης Ιουλίου 2002, για την εφαρμογή διεθνών λογιστικών προτύπων (10)..

               6.

               Στο άρθρο 43 παράγραφος 1, προστίθενται τα ακόλουθα σημεία:

                           «7α)

                           η φύση και ο επιχειρηματικός στόχος των διακανονισμών της εταιρείας που δεν περιλαμβάνονται στον ισολογισμό, καθώς και οι οικονομικές επιπτώσεις των διακανονισμών αυτών στην εταιρεία, υπό την προϋπόθεση ότι οι κίνδυνοι ή τα οφέλη που προκύπτουν από αυτούς τους διακανονισμούς είναι ουσιώδεις και κατά το βαθμό που η δημοσιοποίηση αυτών των κινδύνων ή οφελών είναι απαραίτητη για την αξιολόγηση της οικονομικής θέσης της εταιρείας.
                           Τα κράτη μέλη μπορούν να επιτρέπουν στις εταιρείες του άρθρου 27 να περιορίζουν τις πληροφορίες που πρέπει να δημοσιοποιηθούν σύμφωνα με το παρόν σημείο, στη φύση και στον επιχειρηματικό στόχο τέτοιων διακανονισμών·

                           7β)

                           οι συναλλαγές που πραγματοποιεί η εταιρεία με τα συνδεόμενα μέρη, περιλαμβανομένου και του ποσού αυτών των συναλλαγών, η φύση της σχέσεως του συνδεόμενου μέρους καθώς και άλλα πληροφοριακά στοιχεία για τις συναλλαγές, τα οποία είναι απαραίτητα για την κατανόηση της οικονομικής θέσης της εταιρείας, εφόσον οι συναλλαγές αυτές είναι ουσιώδεις και δεν έχουν πραγματοποιηθεί υπό τους συνήθεις όρους της αγοράς. Τα πληροφοριακά στοιχεία για τις μεμονωμένες συναλλαγές μπορούν να συναθροίζονται ανάλογα με τη φύση τους, εκτός εάν απαιτούνται χωριστά πληροφοριακά στοιχεία για την κατανόηση των επιπτώσεων των συναλλαγών του συνδεόμενου μέρους στην οικονομική θέση της εταιρείας.
                           Τα κράτη μέλη μπορούν να επιτρέπουν στις εταιρείες του άρθρου 27 να μη δημοσιοποιούν τα στοιχεία που παρατίθενται στο παρόν σημείο, εκτός εάν πρόκειται για εταιρείες μιας από τις μορφές του άρθρου 1 παράγραφος 1 της οδηγίας 77/91/ΕΟΚ, οπότε τα κράτη μέλη μπορούν να περιορίζουν τη δημοσιοποίηση στο ελάχιστο σε συναλλαγές που πραγματοποιήθηκαν αμέσως ή εμμέσως μεταξύ:

                                       i)

                                       της εταιρείας και των κυριότερων μετόχων της,
                                       και

                                       ii)

                                       της εταιρείας και των μελών των διοικητικών, διαχειριστικών και εποπτικών οργάνων.

                                 Τα κράτη μέλη μπορούν να εξαιρούν τις συναλλαγές που πραγματοποιούνται μεταξύ δύο ή περισσοτέρων μελών ενός ομίλου, υπό την προϋπόθεση ότι οι θυγατρικές επιχειρήσεις που είναι μέρη στη συναλλαγή ανήκουν εξ ολοκλήρου σε κάποιο από αυτά τα μέλη.
                           Ο όρος “συνδεόμενο μέρος” έχει την ίδια σημασία όπως στα διεθνή λογιστικά πρότυπα που θεσπίσθηκαν σύμφωνα με τον κανονισμό (ΕΚ) αριθ. 1606/2002.»

                     .

               7.

               Παρεμβάλλεται το ακόλουθο άρθρο:
               «Άρθρο 46α
               1.   Εταιρεία οι κινητές αξίες της οποίας είναι δεκτές προς διαπραγμάτευση σε ρυθμιζόμενη αγορά, κατά την έννοια του άρθρου 4 παράγραφος 1 σημείο 14 της οδηγίας 2004/39/EΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τις αγορές χρηματοπιστωτικών μέσων (11), συμπεριλαμβάνει στην ετήσια έκθεσή της και δήλωση εταιρικής διακυβέρνησης. Η δήλωση αυτή συμπεριλαμβάνεται ως ειδικό τμήμα της ετήσιας έκθεσης και περιέχει τουλάχιστον τα ακόλουθα πληροφοριακά στοιχεία:

                           α)

                           Παραπομπή:

                                       i)

                                       στον κώδικα εταιρικής διακυβέρνησης στον οποίο υπάγεται η εταιρεία,
                                       ή/και

                                       ii)

                                       στον κώδικα εταιρικής διακυβέρνησης τον οποίο η εταιρεία θα μπορούσε να έχει οικειοθελώς αποφασίσει να εφαρμόζει,
                                       ή/και

                                       iii)

                                       σε κάθε σχετική πληροφορία για τις πρακτικές εταιρικής διακυβέρνησης που εφαρμόζονται πέρα από τις απαιτήσεις σύμφωνα με το εθνικό δίκαιο.

                                 Στις περιπτώσεις που εφαρμόζονται τα σημεία i) και ii), η εταιρεία αναφέρει επίσης τον τόπο στον οποίο διατίθενται στο κοινό τα σχετικά κείμενα, ενώ, στις περιπτώσεις που εφαρμόζεται το σημείο iii), η εταιρεία δημοσιοποιεί τις πρακτικές εταιρικής διακυβέρνησης που εφαρμόζει·

                           β)

                           το βαθμό που μια εταιρεία, σύμφωνα με το εθνικό δίκαιο, αποκλίνει από τον κώδικα εταιρικής διακυβέρνησης του στοιχείου α) σημείο i) ή ii), εξήγηση από την εταιρεία όσον αφορά τα μέρη του κώδικα εταιρικής διακυβέρνησης από τα οποία αποκλίνει και την αιτιολόγηση αυτής της επιλογής της. Εάν μια εταιρεία αποφασίσει να μην εφαρμόσει καμία από τις διατάξεις εταιρικής διακυβέρνησης του στοιχείου α) σημείο i) ή ii), εξηγεί τους λόγους της επιλογής της·

                           γ)

                           περιγραφή των κυρίων χαρακτηριστικών των συστημάτων εσωτερικού ελέγχου και διαχείρισης κινδύνων της εταιρείας σε σχέση με τη διαδικασία σύνταξης των χρηματοοικονομικών καταστάσεων·

                           δ)

                           τα πληροφοριακά στοιχεία που απαιτούνται κατά το άρθρο 10 παράγραφος 1 στοιχεία γ), δ), στ), η) και θ) της οδηγίας 2004/25/EΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τις δημόσιες προσφορές εξαγοράς (12), εφόσον η εταιρεία υπάγεται στην εν λόγω οδηγία·

                           ε)

                           εκτός της περιπτώσεως κατά την οποία τα πληροφοριακά στοιχεία προβλέπονται πλήρως από το εθνικό δίκαιο ή τους εθνικούς κανονισμούς, τον τρόπο λειτουργίας της γενικής συνέλευσης των μετόχων και τις βασικές εξουσίες της, καθώς και περιγραφή των δικαιωμάτων των μετόχων και του τρόπου άσκησής τους·

                           στ)

                           τη σύνθεση και τον τρόπο λειτουργίας των διοικητικών, διαχειριστικών και εποπτικών οργάνων και των επιτροπών τους.

                     2.   Τα κράτη μέλη μπορούν να επιτρέπουν να παρέχονται οι απαιτούμενες από το παρόν άρθρο πληροφορίες σε χωριστή έκθεση που δημοσιεύεται μαζί με την ετήσια έκθεση με τον τρόπο του άρθρου 47, ή υπό μορφή αναφοράς στην ετήσια έκθεση που υποδεικνύει σε ποιο σημείο το έγγραφο αυτό διατίθεται για το κοινό στην ιστοσελίδα της εταιρείας. Στην περίπτωση χωριστής έκθεσης, η δήλωση εταιρικής διακυβέρνησης μπορεί να περιέχει αναφορά στην ετήσια έκθεση στην οποία διατίθενται τα απαιτούμενα από την παράγραφο 1 στοιχείο δ) πληροφοριακά στοιχεία. Για τις διατάξεις της παραγράφου 1 στοιχεία γ) και δ) του παρόντος άρθρου, εφαρμόζεται το άρθρο 51 παράγραφος 1 δεύτερο εδάφιο. Για τα υπόλοιπα πληροφοριακά στοιχεία, ο ορκωτός ελεγκτής ελέγχει εάν έχει πραγματοποιηθεί η δήλωση εταιρικής διακυβέρνησης.
               3.   Τα κράτη μέλη μπορούν να εξαιρούν τις εταιρείες οι οποίες έχουν εκδώσει τίτλους πλην μετοχών που είναι δεκτοί προς διαπραγμάτευση σε ρυθμιζόμενη αγορά, κατά την έννοια του άρθρου 4 παράγραφος 1 σημείο 14 της οδηγίας 2004/39/EΚ, από την εφαρμογή των διατάξεων της παραγράφου 1 στοιχεία α), β), ε) και στ) του παρόντος άρθρου, εκτός εάν οι εταιρείες αυτές έχουν εκδώσει μετοχές που είναι δεκτές προς διαπραγμάτευση σε πολυμερή διευκόλυνση συναλλαγών, κατά την έννοια του άρθρου 4 παράγραφος 1 σημείο 15 της οδηγίας 2004/39/ΕΚ.

               8.

               Παρεμβάλλεται το ακόλουθο τμήμα:
               «ΤΜΗΜΑ 10A
               Καθήκον και ευθύνη για την κατάρτιση και τη δημοσίευση των ετήσιων λογαριασμών και της ετήσιας έκθεσης
               Άρθρο 50β
               Τα κράτη μέλη φροντίζουν ώστε τα μέλη των διοικητικών, διαχειριστικών και εποπτικών οργάνων κάθε εταιρείας να έχουν συλλογικά το καθήκον να εξασφαλίζουν ότι οι ετήσιοι λογαριασμοί, η ετήσια έκθεση και, όταν προβλέπεται ξεχωριστά, η δήλωση εταιρικής διακυβέρνησης, σύμφωνα με το άρθρο 46α συντάσσονται και δημοσιεύονται σύμφωνα με τις απαιτήσεις της παρούσας οδηγίας και, κατά περίπτωση, σύμφωνα με τα διεθνή λογιστικά πρότυπα, που θεσπίσθηκαν σύμφωνα με τον κανονισμό (ΕΚ) αριθ. 1606/2002. Τα όργανα αυτά ενεργούν στο πλαίσιο των αρμοδιοτήτων που τους απονέμει το εθνικό δίκαιο.
               Άρθρο 50γ
               Τα κράτη μέλη φροντίζουν ώστε οι νομοθετικές, διοικητικές και κανονιστικές διατάξεις τους περί αστικής ευθύνης να εφαρμόζονται για τα μέλη των διοικητικών, διαχειριστικών και εποπτικών οργάνων στα οποία αναφέρεται το άρθρο 50β, τουλάχιστον έναντι της εταιρείας, για παράβαση του καθήκοντος του άρθρου 50β.».

               9.

               Το άρθρο 53α αντικαθίσταται από το ακόλουθο κείμενο:
               «Άρθρο 53α
               Τα κράτη μέλη δεν παρέχουν τις απαλλαγές των άρθρων 11, 27, του άρθρου 43 παράγραφος 1 σημεία 7α και 7β, των άρθρων 46, 47 και 51, στην περίπτωση εταιρειών οι κινητές αξίες των οποίων είναι εισηγμένες προς διαπραγμάτευση σε ρυθμιζόμενη αγορά, κατά την έννοια του άρθρου 4 παράγραφος 1 σημείο 14 της οδηγίας 2004/39/ΕΚ.».

               10.

               Παρεμβάλλεται το ακόλουθο άρθρο:
               «Άρθρο 60α
               Τα κράτη μέλη θεσπίζουν τους κανόνες σχετικά με τις εφαρμοστέες κυρώσεις για τις παραβιάσεις των εθνικών διατάξεων που εκδίδονται στο πλαίσιο της παρούσας οδηγίας, λαμβάνουν δε όλα τα μέτρα που είναι αναγκαία για την εξασφάλιση της εφαρμογής τους. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές.».

               11.

               Το άρθρο 61α αντικαθίσταται από το ακόλουθο κείμενο:
               «Άρθρο 61α
               Το αργότερο έως την 1η Ιουλίου 2007, η Επιτροπή εξετάζει εκ νέου τις διατάξεις των άρθρων 42α έως 42στ, του άρθρου 43 παράγραφος 1 σημεία 10 και 14, του άρθρου 44 παράγραφος 1, του άρθρου 46 παράγραφος 2 στοιχείο στ) και του άρθρου 59 παράγραφος 2 στοιχεία α) και β), υπό το πρίσμα της εμπειρίας που αποκτήθηκε κατά την εφαρμογή των διατάξεων περί λογιστικής της εύλογης αξίας, με ιδιαίτερη έμφαση στο ΔΛΠ 39, όπως εγκρίθηκε σύμφωνα με τον κανονισμό (ΕΚ) αριθ. 1606/2002, και λαμβάνοντας υπόψη τις διεθνείς εξελίξεις στον τομέα της λογιστικής, κατά περίπτωση δε υποβάλλει πρόταση στο Ευρωπαϊκό Κοινοβούλιο και το Συμβούλιο για την τροποποίηση των εν λόγω άρθρων.».
         Άρθρο 2
   Τροποποιήσεις της οδηγίας 83/349/ΕΟΚ
   Η οδηγία 83/349/EΟΚ τροποποιείται ως εξής:

               1.

               Στο άρθρο 34, παρεμβάλλονται τα ακόλουθα σημεία:

                           «7α)

                           η φύση και ο επιχειρηματικός στόχος κάθε διακανονισμού που δεν περιλαμβάνονται στον ενοποιημένο ισολογισμό, καθώς και οι οικονομικές επιπτώσεις του διακανονισμού αυτού, υπό την προϋπόθεση ότι οι κίνδυνοι και τα οφέλη που προκύπτουν από τους εν λόγω διακανονισμούς είναι ουσιώδεις και κατά το βαθμό που η δημοσιοποίηση αυτών των κινδύνων ή οφελών είναι απαραίτητη για την αξιολόγηση της οικονομικής θέσης των εταιρειών που συμπεριλαμβάνονται στην ενοποίηση, εκλαμβανομένων ως σύνολο·

                           7β)

                           οι πράξεις, εξαιρουμένων των πράξεων εντός του ομίλου, που πραγματοποιούνται από τη μητρική εταιρεία ή από κάθε άλλη εταιρεία που συμπεριλαμβάνεται στην ενοποίηση, με συνδεόμενα μέρη, συμπεριλαμβανομένων των ποσών αυτών των πράξεων, της φύσης της σχέσεως του συνδεόμενου μέρους καθώς και άλλων πληροφοριακών στοιχείων για τις πράξεις, τα οποία είναι απαραίτητα για την κατανόηση της οικονομικής θέσης των εταιρειών που συμπεριλαμβάνονται στην ενοποίηση, εκλαμβανομένων ως σύνολο, εφόσον οι πράξεις αυτές είναι ουσιώδεις και δεν έχουν πραγματοποιηθεί υπό τους συνήθεις όρους της αγοράς. Τα πληροφοριακά στοιχεία για τις μεμονωμένες πράξεις μπορούν να συναθροίζονται ανάλογα με τη φύση τους, εκτός εάν απαιτούνται χωριστά πληροφοριακά στοιχεία για την κατανόηση των επιπτώσεων των συναλλαγών του συνδεόμενου μέρους στην οικονομική θέση των εταιρειών που συμπεριλαμβάνονται στην ενοποίηση, εκλαμβανομένων ως σύνολο.»

                     .

               2.

               Στο άρθρο 36 παράγραφος 2, προστίθεται το ακόλουθο στοιχείο:

                           «στ)

                           περιγραφή των κυρίων χαρακτηριστικών των συστημάτων εσωτερικού ελέγχου και διαχείρισης κινδύνων του ομίλου, σε σχέση με τη διαδικασία κατάρτισης των ενοποιημένων λογαριασμών, στις περιπτώσεις κατά τις οποίες μία εταιρεία έχει τις κινητές αξίες της εισηγμένες προς διαπραγμάτευση σε ρυθμιζόμενη αγορά, κατά την έννοια του άρθρου 4 παράγραφος 1 σημείο 14 της οδηγίας 2004/39/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τις αγορές χρηματοπιστωτικών μέσων (13). Εφόσον η ενοποιημένη ετήσια έκθεση και η ετήσια έκθεση παρουσιάζονται ως ενιαίο έγγραφο, αυτά τα πληροφοριακά στοιχεία πρέπει να περιλαμβάνονται στο τμήμα της έκθεσης που περιέχει τη δήλωση εταιρικής διακυβέρνησης κατά τα προβλεπόμενα στο άρθρο 46α της οδηγίας 78/660/EΟΚ.
                           Εάν ένα κράτος μέλος επιτρέπει να παρέχονται οι απαιτούμενες από την παράγραφο 1 του άρθρου 46α της οδηγίας 78/660/ΕΟΚ πληροφορίες σε χωριστή έκθεση που δημοσιεύεται μαζί με την ετήσια έκθεση, σύμφωνα με το άρθρο 47 της εν λόγω οδηγίας, τα πληροφοριακά στοιχεία που παρέχονται σύμφωνα με το πρώτο εδάφιο αποτελούν επίσης τμήμα αυτής της χωριστής έκθεσης. Εφαρμόζεται το άρθρο 37 παράγραφος 1 δεύτερο εδάφιο της παρούσας οδηγίας.

               3.

               Παρεμβάλλεται το ακόλουθο τμήμα:
               «ΤΜΗΜΑ 3A
               Καθήκον και ευθύνη για την κατάρτιση και τη δημοσίευση των ενοποιημένων λογαριασμών και της ενοποιημένης ετήσιας έκθεσης
               Άρθρο 36α
               Τα κράτη μέλη φροντίζουν ώστε τα μέλη των διοικητικών, διαχειριστικών και εποπτικών οργάνων κάθε εταιρείας που καταρτίζουν τους ενοποιημένους λογαριασμούς και την ενοποιημένη ετήσια έκθεση να έχουν συλλογικά το καθήκον να εξασφαλίζουν ότι οι ενοποιημένοι λογαριασμοί, η ενοποιημένη ετήσια έκθεση και, όταν προβλέπεται ξεχωριστά, η δήλωση εταιρικής διακυβέρνησης, σύμφωνα με το άρθρο 46α της οδηγίας 78/660/ΕΟΚ, συντάσσονται και δημοσιεύονται σύμφωνα με τις απαιτήσεις της παρούσας οδηγίας και, κατά περίπτωση, σύμφωνα με τα διεθνή λογιστικά πρότυπα, που θεσπίσθηκαν σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, της 19ης Ιουλίου 2002, για την εφαρμογή διεθνών λογιστικών προτύπων (14). Τα όργανα αυτά ενεργούν στο πλαίσιο των αρμοδιοτήτων που τους απονέμει το εθνικό δίκαιο.
               Άρθρο 36β
               Τα κράτη μέλη φροντίζουν ώστε οι νομοθετικές, διοικητικές και κανονιστικές διατάξεις τους περί αστικής ευθύνης να εφαρμόζονται για τα μέλη των διοικητικών, διαχειριστικών και εποπτικών οργάνων στα οποία αναφέρεται το άρθρο 36α, τουλάχιστον έναντι της εταιρείας που καταρτίζει τους ενοποιημένους λογαριασμούς, για παράβαση του καθήκοντος που αναφέρεται στο άρθρο 36α.

               4.

               Στο άρθρο 41, παρεμβάλλεται η ακόλουθη παράγραφος:
               «1α.   Το “συνδεόμενο μέλος” ορίζεται όπως στην περίπτωση των διεθνών λογιστικών προτύπων, που θεσπίσθηκαν σύμφωνα με τον κανονισμό (ΕΚ) αριθ. 1606/2002.».

               5.

               Παρεμβάλλεται το ακόλουθο άρθρο:
               «Άρθρο 48
               Τα κράτη μέλη θεσπίζουν τους κανόνες σχετικά με τις εφαρμοστέες κυρώσεις για τις παραβιάσεις των εθνικών διατάξεων που εκδίδονται στο πλαίσιο της παρούσας οδηγίας, λαμβάνουν δε όλα τα μέτρα που είναι αναγκαία για την εξασφάλιση της εφαρμογής τους. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές.».
         Άρθρο 3
   Τροποποίηση της οδηγίας 86/635/ΕΟΚ
   Στο άρθρο 1 παράγραφος 1 της οδηγίας 86/635/ΕΟΚ, η πρώτη πρόταση αντικαθίσταται από το ακόλουθο κείμενο:

      «Τα άρθρα 2 και 3, το άρθρο 4 παράγραφοι 1 και 3 έως 6, τα άρθρα 6, 7, 13 και 14, το άρθρο 15 παράγραφοι 3 και 4, τα άρθρα 16 έως 21, 29 έως 35, και 37 έως 41, το άρθρο 42 πρώτη πρόταση, τα άρθρα 42α έως 42στ, το άρθρο 45 παράγραφος 1, το άρθρο 46 παράγραφοι 1 και 2, τα άρθρα 46α, 48, έως 50, 50α, 50β και 50γ, το άρθρο 51 παράγραφος 1 και τα άρθρα 51α και 56 έως 59, 60α, 61 και 61α της οδηγίας 78/660/ΕΟΚ εφαρμόζονται στα ιδρύματα που μνημονεύονται στο άρθρο 2 της παρούσας οδηγίας, εφόσον η παρούσα οδηγία δεν προβλέπει άλλως.»
   .Άρθρο 4
   Τροποποίηση της οδηγίας 91/674/ΕΟΚ
   Στο άρθρο 1 παράγραφος 1 της οδηγίας 91/674/ΕΟΚ, η πρώτη πρόταση αντικαθίσταται από το ακόλουθο κείμενο:

      «Τα άρθρα 2 και 3, το άρθρο 4 παράγραφοι 1 και 3 έως 6, τα άρθρα 6, 7, 13 και 14, το άρθρο 15 παράγραφοι 3 και 4, τα άρθρα 16 έως 21, 29 έως 35, και 37 έως 41, το άρθρο 42, τα άρθρα 42α έως 42στ, το άρθρο 43 παράγραφος 1 σημεία 1 έως 7β και 9 έως 14, το άρθρο 45 παράγραφος 1, το άρθρο 46 παράγραφοι 1 και 2, τα άρθρα 46α, 48 έως 50, 50α, 50β, και 50γ, το άρθρο 51 παράγραφος 1, το άρθρο 51α και τα άρθρα 56 έως 59, 60α, 61 και 61α της οδηγίας 78/660/ΕΟΚ εφαρμόζονται στα ιδρύματα που μνημονεύονται στο άρθρο 2 της παρούσας οδηγίας, εφόσον η παρούσα οδηγία δεν προβλέπει άλλως.»
   .Άρθρο 5
   Ενσωμάτωση στο εθνικό δίκαιο
   1.   Τα κράτη μέλη θέτουν σε ισχύ τις νομοθετικές, διοικητικές και κανονιστικές διατάξεις που είναι αναγκαίες για τη συμμόρφωσή τους με την παρούσα οδηγία έως τις 5ης Σεπτεμβρίου 2008, το αργότερο.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς καθορίζεται από τα κράτη μέλη.
   2.   Τα κράτη μέλη γνωστοποιούν στην Επιτροπή το κείμενο των κυριότερων διατάξεων εθνικού δικαίου που εκδίδουν στον τομέα που διέπεται από την παρούσα οδηγία.
   Άρθρο 6
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 7
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 14 Ιουνίου 2006.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Ο Πρόεδρος

         H. WINKLER

      (1)  ΕΕ C 294 της 25.11.2005, σ. 4.

      (2)  Γνώμη του Ευρωπαϊκού Κοινοβουλίου της 15ης Δεκεμβρίου 2005 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 22ας Μαΐου 2006.

      (3)  ΕΕ L 222 της 14.8.1978, σ. 11. Οδηγία όπως τροποποιήθηκε τελευταία με την οδηγία 2006/43/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 9.6.2006, σ. 87).

      (4)  ΕΕ L 193 της 18.7.1983, σ. 1. Οδηγία όπως τροποποιήθηκε τελευταία με την οδηγία 2006/43/ΕΚ.

      (5)  ΕΕ L 243 της 11.9.2002, σ. 1.

      (6)  ΕΕ L 372 της 31.12.1986, σ. 1. Οδηγία όπως τροποποιήθηκε τελευταία με την οδηγία 2003/51/ΕΚ του Ευρωπαϊκού Κοινοβουλίου και του Συμβουλίου (ΕΕ L 178 της 17.7.2003, σ. 16).

      (7)  ΕΕ L 374 της 31.12.1991, σ. 7. Οδηγία όπως τροποποιήθηκε με την οδηγία 2003/51/ΕΚ.

      (8)  ΕΕ C 321 της 31.12.2003, σ. 1.

      (9)  ΕΕ L 261 της 13.10.2003, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 108/2006 (ΕΕ L 24 της 27.1.2006, σ. 1).

      (10)  ΕΕ L 243 της 11.9.2002, σ. 1.»

      (11)  ΕΕ L 145 της 30.4.2004, σ. 1.

      (12)  ΕΕ L 142 της 30.4.2004, σ. 12.».

      (13)  ΕΕ L 145 της 30.4.2004, σ. 1.».

      (14)  ΕΕ L 243 της 11.9.2002, σ. 1.».


Avis juridique important

|

32003L0091

Οδηγία 2003/91/ΕΚ της Επιτροπής, της 6ης Οκτωβρίου 2003, για τη θέσπιση μέτρων για την εφαρμογή του άρθρου 7 της οδηγίας 2002/55/ΕΚ του Συμβουλίου, όσον αφορά τα ελάχιστα χαρακτηριστικά που πρέπει να καλύπτονται κατά την εξέταση και τις ελάχιστες προϋποθέσεις για την εξέταση ορισμένων ποικιλιών κηπευτικών ειδών (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 254 της 08/10/2003 σ. 0011 - 0013

Οδηγία 2003/91/ΕΚ της Επιτροπήςτης 6ης Οκτωβρίου 2003για τη θέσπιση μέτρων για την εφαρμογή του άρθρου 7 της οδηγίας 2002/55/ΕΚ του Συμβουλίου, όσον αφορά τα ελάχιστα χαρακτηριστικά που πρέπει να καλύπτονται κατά την εξέταση και τις ελάχιστες προϋποθέσεις για την εξέταση ορισμένων ποικιλιών κηπευτικών ειδών(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2002/55/ΕΚ του Συμβουλίου, της 13ης Ιουνίου 2002, περί εμπορίας σπόρων προς σπορά κηπευτικών(1), όπως τροποποιήθηκε από την οδηγία 2003/61/ΕΚ(2), και ιδίως το άρθρο 7 παράγραφος 2 στοιχεία α) και β),Εκτιμώντας τα ακόλουθα:(1) Η οδηγία 72/168/ΕΟΚ της Επιτροπής, της 14ης Απριλίου 1972, περί καθορισμού των χαρακτηριστικών και των ελαχίστων προϋποθέσεων για την εξέταση ποικιλιών των κηπευτικών(3), όπως τροποποιήθηκε από την οδηγία 2002/8/ΕΚ(4) θέσπισε, για την επίσημη αποδοχή των ποικιλιών στους καταλόγους κρατών μελών, τα χαρακτηριστικά που πρέπει να καλύπτουν κατ' ελάχιστο οι εξετάσεις διάφορων ειδών καθώς και τις ελάχιστες απαιτήσεις για τη διενέργεια των εξετάσεων.(2) Οι κατευθυντήριες γραμμές δοκιμών όσον αφορά τους όρους για την εξέταση των ποικιλιών έχουν εκδοθεί από το διοικητικό συμβούλιο του Κοινοτικού Γραφείου Φυτικών Ποικιλιών (ΚΓΦΠ - CPVO), το οποίο συστήνεται με τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών(5), όπως τροποποιήθηκε τελευταία από τον κανονισμό (ΕΚ) αριθ. 1650/2003(6), όσον αφορά ορισμένα είδη.(3) Σε διεθνές επίπεδο υφίστανται κατευθυντήριες γραμμές δοκιμών που καθορίζουν τους όρους για την εξέταση των ποικιλιών. Κατευθυντήριες γραμμές δοκιμών έχει αναπτύξει η διεθνής ένωση για την προστασία νέων φυτικών ποικιλιών (ΔΕΠΝΦΠ -UPOV).(4) Η οδηγία 72/168/ΕΟΚ τροποποιήθηκε από την οδηγία 2002/8/ΕΚ προκειμένου να εξασφαλιστεί η συνέπεια μεταξύ των κατευθυντήριων γραμμών του ΚΓΦΠ για δοκιμές και των όρων για την εξέταση των ποικιλιών με σκοπό την αποδοχή τους στους εθνικούς καταλόγους ποικιλιών των κρατών μελών στο βαθμό που έχουν εκδοθεί κατευθυντήριες γραμμές για δοκιμές από το ΚΓΦΠ. Έκτοτε το ΚΓΦΠ έχει εκδώσει κατευθυντήριες γραμμές για διάφορα άλλα είδη.(5) Είναι σκόπιμο να διασφαλιστεί η συνέπεια μεταξύ των κατευθυντήριων γραμμών του ΚΓΦΠ για δοκιμές και των όρων για τις ποικιλίες όσον αφορά την αποδοχή τους σε εθνικούς καταλόγους των κρατών μελών.(6) Είναι σκόπιμο το κοινοτικό σύστημα να βασιστεί στις κατευθυντήριες γραμμές της ΔΕΠΝΦΠ για τις δοκιμές, στο βαθμό που το ΚΓΦΠ δεν έχει ακόμη αναπτύξει ειδικές κατευθυντήριες γραμμές. Για τα είδη που δεν καλύπτονται από την παρούσα οδηγία εφαρμόζεται η εθνική νομοθεσία.(7) Κατόπιν των ανωτέρω η οδηγία 72/168/ΕΟΚ πρέπει να καταργηθεί.(8) Τα μέτρα τα προβλεπόμενα στην παρούσα οδηγία συμφωνούν με τη γνώμη της μόνιμης επιτροπής για σπόρους προς σπορά και πολλαπλασιαστικό υλικό για τη γεωργία, τη δενδροκηπευτική και τη δασοκομία,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 11. Τα κράτη μέλη προβλέπουν την καταχώριση σε εθνικό κατάλογο υπό την έννοια των διατάξεων του άρθρου 3 παράγραφος 2 της οδηγίας 2002/55/ΕΚ ποικιλιών κηπευτικών ειδών τα οποία πληρούν τις απαιτήσεις της παραγράφου 2.2. Όσον αφορά τη διακριτότητα, τη σταθερότητα και την ομοιομορφία:α) τα είδη που αναφέρονται στο παράρτημα Ι πληρούν τους όρους των "πρωτοκόλλων για δοκιμές διακριτότητας, ομοιομορφίας και σταθερότητας", του διοικητικού συμβουλίου του Κοινοτικού Γραφείου Φυτικών Ποικιλιών (ΚΓΦΠ), που περιέχονται στο εν λόγω παράρτημα·β) τα είδη που αναφέρονται στο παράρτημα ΙΙ ανταποκρίνονται στις κατευθυντήριες γραμμές για την διεξαγωγή δοκιμών όσον αφορά τη διακριτότητα, την ομοιομορφία και τη σταθερότητα, της Διεθνούς ένωσης για την προστασία νέων ποικιλιών φυτών (ΔΕΠΝΦΠ), που περιέχονται στο εν λόγω παράρτημα.Άρθρο 2Όλα τα χαρακτηριστικά της ποικιλίας υπό την έννοια των διατάξεων του άρθρου 1 παράγραφος 2 στοιχείο α), και όποια χαρακτηριστικά σημειώνονται με αστερίσκο (*) στις κατευθυντήριες γραμμές για τη διεξαγωγή δοκιμών που αναφέρονται στο άρθρο 1 παράγραφος 2 στοιχείο β) χρησιμοποιούνται, υπό την προϋπόθεση ότι η παρατήρηση ενός χαρακτηριστικού δεν καθίσταται αδύνατη λόγω της έκφρασης άλλων χαρακτηριστικών και υπό την προϋπόθεση ότι η έκφραση κάποιου χαρακτηριστικού δεν εμποδίζεται λόγω των περιβαλλοντικών συνθηκών υπό τις οποίες πραγματοποιείται η δοκιμή.Άρθρο 3Τα κράτη μέλη διασφαλίζουν ότι, όσον αφορά τα είδη που αναφέρονται στα παραρτήματα Ι και ΙΙ, κατά το χρόνο διεξαγωγής των εξετάσεων πληρούνται οι ελάχιστες προϋποθέσεις για τη διεξαγωγή των εξετάσεων από άποψη σχεδιασμού της δοκιμής και συνθηκών καλλιέργειας, όπως αναφέρεται στις κατευθυντήριες γραμμές για δοκιμές που αναφέρονται στα εν λόγω παραρτήματα.Άρθρο 4Η οδηγία 72/168/ΕΟΚ καταργείται.Άρθρο 51. Τα κράτη μέλη θέτουν σε ισχύ τις νομοθετικές, κανονιστικές ή διοικητικές διατάξεις τις αναγκαίες για τη συμμόρφωση προς την παρούσα οδηγία το αργότερο μέχρι τις 31 Μαρτίου 2004. Ενημερώνουν πάραυτα την Επιτροπή σχετικά.Όταν θεσπίζονται από τα κράτη μέλη τα μέτρα αυτά περιέχουν παραπομπή στην παρούσα οδηγία ή συνοδεύονται από παραπομπή του είδους αυτού επ' ευκαιρία της επίσημης δημοσίευσής τους. Τα κράτη μέλη καθορίζουν τον τρόπο με τον οποίο γίνεται η παραπομπή αυτή.2. Τα κράτη μέλη κοινοποιούν στην Επιτροπή το κείμενο των κυρίων διατάξεων εθνικής νομοθεσίας που εκδίδουν στον τομέα που καλύπτεται από την παρούσα οδηγία.Άρθρο 61. Όταν κατά την ημερομηνία θέσης σε ισχύ της παρούσας οδηγίας, υπάρχουν ποικιλίες οι οποίες δεν έχουν γίνει αποδεκτές για να περιληφθούν στον κοινό κατάλογο ποικιλιών κηπευτικών ειδών, και οι επίσημες εξετάσεις ξεκίνησαν πριν από την ημερομηνία αυτή σύμφωνα με τις διατάξεις είτεα) της οδηγίας 72/168/ΕΟΚ ήβ) των κατευθυντήριων γραμμών για τη διεξαγωγή δοκιμών του ΚΓΦΠ που αναφέρονται στο παράρτημα I ή των κατευθυντήριων γραμμών της ΔΕΠΝΦΠ που αναφέρονται στο παράρτημα II, ανάλογα με το είδος,οι ποικιλίες θεωρείται ότι πληρούν τις προϋποθέσεις της παρούσας οδηγίας.2. Η παράγραφος 1 εφαρμόζεται μόνο στην περίπτωση που οι δοκιμές οδηγούν στο συμπέρασμα ότι οι ποικιλίες ανταποκρίνονται στους κανόνες που καθορίζονται είτεα) στην οδηγία 72/168/ΕΟΚ, ήβ) των κατευθυντήριων γραμμών του ΚΓΦΠ που αναφέρονται στο παράρτημα I ή των κατευθυντήριων γραμμών της ΔΕΠΝΦΠ που αναφέρονται στο παράρτημα II, ανάλογα με το είδος.Άρθρο 7Η παρούσα οδηγία αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 8Η παρούσα οδηγία απευθύνεται στα κράτη μέλη.Βρυξέλλες, 6 Οκτωβρίου 2003.Για την ΕπιτροπήDavid ByrneΜέλος της Επιτροπής(1) ΕΕ L 193 της 20.7.2002, σ. 23.(2) ΕΕ L 165 της 3.7.2003, σ. 23.(3) ΕΕ L 103 της 2.5.1972, σ. 6.(4) ΕΕ L 37 της 7.2.2002, σ. 7.(5) ΕΕ L 227 της 1.9.1994, σ. 1.(6) ΕΕ L 245 της 29.9.2003, σ. 28.ΠΑΡΑΡΤΗΜΑ IΚΑΤΑΛΟΓΟΣ ΕΙΔΩΝ ΠΟΥ ΠΡΕΠΕΙ ΝΑ ΑΝΤΑΠΟΚΡΙΝΟΝΤΑΙ ΣΤΙΣ ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΤΟΥ ΚΓΦΠΠράσο, πρωτόκολλο TP/85/1 της 15.11.2001Σπαράγγι, πρωτόκολλο TP/130/1 της 27.3.2002Κουνουπίδι, πρωτόκολλο TP/45/1 της 15.11.2001Μπρόκολο, πρωτόκολλο TP/151/1 της 27.3.2002Λαχανάκι Βρυξέλλων, πρωτόκολλο TP/54/1 της 27.3.2002Λάχανο Μιλάνου, πρωτόκολλο TP/48/1 της 15.11.2001Λάχανο, πρωτόκολλο TP/48/1 της 15.11.2001Κόκκινο λάχανο, πρωτόκολλο TP/48/1 της 15.11.2001Πιπεριά, πρωτόκολλο TP/76/1 της 27.3.2002Αντίδι κατσαρό, πρωτόκολλο TP/118/1 της 27.3.2002Πεπόνι, πρωτόκολλο TP/104/1 της 27.3.2002Αγγούρι, πρωτόκολλο TP/61/1 της 27.3.2002Καρότο, πρωτόκολλο TP/49/6 της 27.3.2002Μαρούλι, πρωτόκολλο TP/13/1 της 15.11.2001Τομάτα, πρωτόκολλο TP/44/2 της 15.11.2001Φασίολος ο κοινός, πρωτόκολλο TP/12/1 της 15.11.2001Ρεπάνι, πρωτόκολλο TP/64/6 της 27.3.2002Σπανάκι, πρωτόκολλο TP/55/6 της 27.3.2002Λυκοτρίβολο, πρωτόκολλο TP/75/6 της 27.3.2002Το κείμενο αυτών των πρωτοκόλλων είναι διαθέσιμο στην ιστοσελίδα του ΚΓΦΠ (www.cpvo.eu.int).ΠΑΡΑΡΤΗΜΑ IIΚΑΤΑΛΟΓΟΣ ΕΙΔΩΝ ΠΟΥ ΠΡΕΠΕΙ ΝΑ ΑΝΤΑΠΟΚΡΙΝΟΝΤΑΙ ΣΤΙΣ ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΤΗΣ ΔΕΠΝΦΠΣχοινόπρασο, κατευθυντήρια γραμμή TG/161/3 της 1.4.1998Σκόρδο, κατευθυντήρια γραμμή TG/162/4 της 4.4.2001Σέλινο, κατευθυντήρια γραμμή TG/82/4 της 17.4.2002Σέσκουλο, κατευθυντήρια γραμμή TG/106/3 της 7.10.1987Κοκκινογούλι, κατευθυντήρια γραμμή TG/60/6 της 18.10.1996Σγουρό λάχανο, κατευθυντήρια γραμμή TG/90/6 της 17.4.2002Γογγυλοκράμβη, κατευθυντήρια γραμμή TG/65/4 της 17.4.2002Κινέζικο λάχανο, κατευθυντήρια γραμμή TG/105/4 της 9.4.2003Γογγύλι (ΡΕΒΑ), κατευθυντήρια γραμμή TG/37/10 της 4.4.2001Ραδίκι Witloof, κατευθυντήρια γραμμή TG/173/3 της 5.4.2000Ευρύφυλλο ραδίκι (ιταλικό ραδίκι), κατευθυντήρια γραμμή TG/154/3 της 18.10.1996Κιχώριο για βιομηχανικές χρήσεις, κατευθυντήρια γραμμή TG/172/3 της 4.4.2001Καρπούζι, κατευθυντήρια γραμμή TG/142/3 της 26.10.1993Κολοκύθα, κατευθυντήρια γραμμή TG/155/3 της 18.10.1996Κολοκυθάκι, κατευθυντήρια γραμμή TG/119/4 της 17.4.2002Αγκινάρα, κατευθυντήρια γραμμή TG/184/3 της 4.4.2001Μάραθο, κατευθυντήρια γραμμή TG/183/3 της 4.4.2001Μαϊντανός, κατευθυντήρια γραμμή TG/136/4 της 18.10.1991Φασίολος ο ισπανικός, κατευθυντήρια γραμμή TG/9/5 της 9.4.2003Μπιζέλι, κατευθυντήρια γραμμή TG/7/9 της 4.11.1994 (διόρθωση 18.10.1996)Ραβένα, κατευθυντήρια γραμμή TG/62/6 της 24.3.1999Σκορτσονέρα ισπανική, κατευθυντήρια γραμμή TG/116/3 της 21.10.1988Μελιτζάνα, κατευθυντήρια γραμμή TG/117/4 της 17.4.2002Κουκιά, κατευθυντήρια γραμμή TG/206/1 της 9.4.2003Το κείμενο των κατευθυντήριων αυτών γραμμών είναι διαθέσιμο στην ιστοσελίδα της ΔΕΠΝΦΠ (www.upov.int).